Η “δοκιμασία της φωτιάς”: Σκοπιανό\nΔεν μπορεί κανείς να ζητήσει από την Ελλάδα να «επικυρώσει» τις λανθασμένες επιλογές της πριν από 20 χρόνια …Φτάνει πια τις συνήθεις ηττοπάθειες!\nΑσφαλώς και δεν συμφωνούμε με την ντεφετιστική «διαπίστωση» ότι, λόγω «των εγκληματικών λαθών και μειοδοτικών χειρισμών προηγουμένων κυβερνήσεων, έχουμε χάσει…την επιβολή μιας «καθαράς» ελληνικής θέσης διεθνώς»\nemo.team\tTwitter 9 Ιανουαρίου 2018, 20:38\nΤου Κρεσέντσιο Σαντζίλιο, Ελληνιστή, συγγραφέα\nΣτα Σκόπια διακυβεύεται το συμφέρον των ΗΠΑ, πρωτίστως, αλλά και της ΕΕ: οι Αμερικανοί, με την μεγαλύτερη χερσαία και ενιαία στρατιωτική βάση στο κόσμο που έχουν και κρατούν ενεργό στη περιοχή, πολύ κοντά, βιάζονται τώρα πια να «ενθυλακώσουν» τα Σκόπια και να τα τοποθετήσουν κάτω από την «ομπρέλα» τους. Το κρατίδιο των Σκοπίων είναι «κλειδί» για τον στρατηγικό έλεγχο της βαλκανικής χερσονήσου.\nΗ είσοδος των Σκοπίων στο ΝΑΤΟ θα σημαίνει πως το 90% των Βαλκανίων θα είναι υπό αμερικανική κατοχή. Ακριβώς το αντίθετο απ’ ό, τι ήταν επί Σοβιετικής Ένωσης. Ένας μακροχρόνιος πόθος των Αμερικανών θα γίνει επιτέλους πραγματικότητα!\nΘα λείπει μόνο η Σερβία, περικυκλωμένη όμως από Κροατία, Βοσνία, Κόσοβο, Σκόπια, Ρουμανία: και σε μια τέτοια κατάσταση η δόλια Σερβία ποιες πιθανότητες έχει να μείνει «ανεξάρτητη» ή «φίλη» της Ρωσίας ;! Η Ευρωπαϊκή Ένωση ήδη άρχισε τις πρώτες «νύξεις»!\nΣτην πολύ πρόσφατη «τετραμερή βαλκανική» διάσκεψη (που μόνο το όνομα «διάσκεψη» είχε!) είδαμε πάνω σε ποιες ράγες η ΕΕ («κολλητή» του ΝΑΤΟ αν και δεν της συμφέρει) ορίζει το μέλλον των «βαλκανικών χωρών».\nΤώρα, όσο αφορά τις θέσεις της Ελλάδας για την ονομασία του σκοπιανού κρατιδίου, οι αντιφάσεις δεν λείπουν. Και αυτό είναι το πλέον επικίνδυνο.\nΗ ελληνική πλευρά δεν έδειξε ποτέ μια στάση σταθερή, σοβαρή και αμετακίνητη σχετικά με το όνομα «Μακεδονία».\nΕξάλλου, το κράτος των Αθηνών δεν έδειξε ποτέ κάποια ιδιαίτερη αγάπη, προτίμηση, προστασία για την περιοχή της Μακεδονίας, μια από τις «επαρχίες» που η Αθήνα(το Κέντρο) μερίμνησε ανέκαθεν να υποβαθμίσει παντοιοτρόπως και ποικιλοτρόπως. Δεν χρειάζεται να θυμηθούμε τί έγινε στη Θεσσαλονίκη το 1912. Αν η μοίρα της πόλης τότε είχε αφεθεί στις αποφάσεις της Αθήνας, τώρα η Θεσσαλονίκη θα ονομαζόταν Σολούν!\nΠάνω σε μια τέτοια βάση ο τελείως αποτυχημένος Νίμιτς «ξαναζωντάνεψε» και θέλει πάλι να «προσφέρει» τις πολύτιμες «υπηρεσίες» του! Αφού οι πλάτες του στηρίζονται στην αμέριστη υποστήριξη των Αμερικανών ενδιαφερόμενων και αφού για την ελληνική πλευρά «δεν πειράζει» που ως σήμερα υπήρξε ένα σκέτο ναυάγιο, οι νέες του προτάσεις (δηλαδή προτάσεις των ΗΠΑ) θα ξαναφέρουν την Ελλάδα πίσω πάνω από είκοσι χρόνια, τότε που κάποιος έλεγε κυνικά και ξεδιάντροπα πως σε 10 χρόνια κανείς πια δεν θα θυμάται.\nΚαι βέβαια κανείς δεν αμφιβάλλει για την επικινδυνότητα αυτών των προτάσεων. Κι αν έπειτα αυτές τις «αντικειμενικές» του προτάσεις τις συνδυάσουμε με τον «αξιοπρεπή συμβιβασμό» που ήδη κάποιοι επιτήδειοι πολιτικοί ξανα-προτείνουν στην Ελλάδα, οι προοπτικές δεν φαίνονται να είναι ρόδινες γι΄ αυτήν.\nΠάντως, ασφαλώς και δεν συμφωνούμε με την ντεφετιστική «διαπίστωση» ότι, λόγω «των εγκληματικών λαθών και μειοδοτικών χειρισμών προηγουμένων κυβερνήσεων, έχουμε χάσει…την επιβολή μιας «καθαράς» ελληνικής θέσης διεθνώς». Στη διεθνή πολιτική δεν πρέπει ποτέ να δεχόμαστε να θεωρούμε ότι τα κακώς πεπραγμένα του παρελθόντος διαθέτουν μια οριστικότητα που δεν μας επιτρέπει να τα διορθώσουμε και να τα αντικαταστήσουμε με άλλες συμφέρουσες για εμάς λύσεις και επιδιώξεις.\nΚανένα κακό πεπραγμένο είναι «δεδικασμένο» και πρέπει να μείνουμε προσκολλημένοι σε αυτό! Και ούτε συμφωνούμε με εκείνους που λένε ότι η Ελλάδα θα υποστεί «βλάβες» αν μείνει «αδιάλλακτη» στην ιδέα η ονομασία των Σκοπίων να μην περιέχει το όνομα «Μακεδονία».\nΚανείς δεν μπορεί να κατηγορήσει για «αδιαλλαξία» κάποιον που θέλει να διαφυλάξει την εθνική οντότητα μιας ιστορικής περιοχής του!\nΚαι δεν μπορεί κανείς να ζητήσει από την Ελλάδα να «επικυρώσει» τις λανθασμένες επιλογές της πριν από 20 χρόνια και να τις υιοθετήσει 20 χρόνια μετά, χωρίς να έχει το παραμικρό δικαίωμα να τις αλλάξει προς το συμφέρον της:! Φτάνει πια τις συνήθεις ηττοπάθειες! Τα Σκόπια επείγονται να μπουν στο ΝΑΤΟ και λίγο αργότερα στην ΕΕ.\nΤο αν είναι άξια για μια «είσοδο» του είδους δεν (πρέπει να) ενδιαφέρει τους Ευρωπαίους Κοινοτικούς, μιας και το θέλει ο αμερικανός αφέντης και η ΕΕ πολλαπλώς έδειξε και απέδειξε ότι υπακούει πιστά στο αφέντη της.\nΆλλωστε το 90% των χωρών της Κοινότητας έγιναν μέλη της μετά από απαίτηση των ΗΠΑ, το ξέρουν και οι πέτρες όσο κι αν χώνουμε το κεφάλι μας μέσα στο χώμα. Και οι ΗΠΑ επείγονται να «αγκαλιάσουν» τα Σκόπια στη θαλπωρή του ΝΑΤΟ και να το τοποθετήσουν λίγο μετά στην ΕΕ σαν μια κινούμενη νάρκη που προϋποθέτει την συμπληρωματική παρουσία και της Αλβανίας ώστε η έκρηξή τους να γίνει καταλυτική και οι «Αμερικανοί πυροσβέστες» να γίνουν οι απόλυτοι σωτήρες και κυρίαρχοι.\nΤους Αμερικανούς ποσώς ενδιαφέρει αν οι Σκοπιανοί νιώθουν ή δεν νιώθουν «ασφαλείς» με τους Αλβανούς που θέλουν να τους πάρουν το 1/3 της χώρας τους. Σε βάθος χρόνου δεν είναι διόλου απίθανο να «θεσπιστεί» μια αλβανο-σκοπιανή ομοσπονδία, ή μάλλον συνομοσπονδία, με το 1/3 του σκοπιανού εδάφους, ενώ τα υπόλοιπα 2/3 να συνενωθούν με την Βουλγαρία, μιας και στην ουσία οι Σκοπιανοί (που τώρα θέλουν να ονομάζονται «Makedonski» άλλο δεν είναι παρά μια βουλγαρική φυλή με κύριο μέσο συνεννόησης και ιστορίας την βουλγάρικη γλώσσα.\nΜια απλή και εύκολη σύγκριση μεταξύ σκοπιανής και βουλγάρικης γλώσσας αποδεικνύει περίτρανα το αληθές του λόγου. Με την νέα κυβέρνηση Ζάεφ (απόλυτα μακεδονικό όνομα!), μια ελπίδα αρχικά εμφανίστηκε αλλαγής της «νοοτροπίας» του νυν «ακυρωμένου» Γκρουέφσκι (άλλο 100% μακεδονικό όνομα!), και προς αυτή τη κατεύθυνση ακούστηκαν και μερικές γνώμες σκοπιανών. Τίποτα όμως δεν υπήρξε το νεώτερο, το σίγουρο και σταθερό, και απ ΄ο, τι φαίνεται δεν πρόκειται ούτε και να υπάρξει.\nΜόνο με την «συσκότιση» αυτής της δήλωσης, άλλωστε, ήταν δυνατόν να πραγματοποιηθεί ο πιο αισχρός σφετερισμός της ιστορίας, των συμβόλων, της ιθαγένειας και το ονόματος των αρχαίων Μακεδόνων από τους μηδαμινούς Σλάβους των Σκοπίων.\nΚαι ο πιο στυγνός αποπροσανατολισμός των ιδίων των Σλάβων. Μια παρωδία «makedonski» με όλα τα στοιχεία της ξεδιαντροπιάς, της βλακείας και ευήθους αλαζονείας που οι Δυτικοί φίλοι και σύμμαχοι(!) της Ελλάδας αβασάνιστα ενέκριναν με τον χειρότερο τρόπο. Λέγεται πως ο Κοτζιάς «προετοιμάζει προσεκτικά» το έδαφος των προσεχών συζητήσεων. Ας επιτραπεί να έχουμε ουκ ολίγες αμφιβολίες σχετικά με την διπλή του αντιμετώπισή του προβλήματος: του «μακεδονισμού» και του αλυτρωτισμού: ο δεύτερος σαν λογική συνέπεια του πρώτου.\nΚαι βέβαια το «καπέλο», το αποτέλεσμα των δυο: το «όνομα», το περιληπτικό στοιχείο. Επ΄ αυτού πρέπει ωστόσο να ειπωθεί πως, εάν η Ελλάδα βρίσκεται σήμερα στο σημείο να «ταλαιπωρείται» από την επιδίωξη των σκοπιανών να αποκτήσουν, στη πλάτη σων Ελλήνων, μια «ιστορική αριστοκρατία» μέσω της ονομασίας και όσων αυτή συνεπάγεται, θα πρέπει να αναγνωρίσει η ίδια ότι το φταίξιμο είναι όλο δικό της, με βάση τα γεγονότα της αρχικής διαδικασίας «νομιμοποίησης» των Σκοπίων, πριν από 24 χρόνια.\nΚαι δυστυχώς, δεν μπορούμε να πούμε ότι οι Σκοπιανοί οικειοποιήθηκαν, ή μάλλον έκλεψαν, το όνομα της Μακεδονίας: όταν είχε έρθει η στιγμή της «επίσημης», διεθνούς «ταυτοποίησης» της σκοπιανής χώρας, οι ίδιοι οι Έλληνες το παραχώρησαν, χωρίς καν να ρωτήσουν τον ελληνικό λαό. Δεν αληθεύει ότι στις 7 Απριλίου 1993 η ίδια η ελληνική κυβέρνηση με τον τότε ΥΠΕΞ Μιχ. Παπακωνσταντίνου διεμήνυσε την αποδοχή της για την συμβιβαστική λύση (τον περίφημο «έντιμο συμβιβασμό»!) με την οποία η Ελλάδα αναγνώριζε τα Σκόπια με μια ονομασία που περιλάμβανε το όνομα Μακεδονία, όπως το είχαν προτείνει Γαλλία, Αγγλία και Ισπανία;! ανατρέποντας έτσι παταγωδώς τα σχέδια του νέου Προέδρου των ΗΠΑ Κλίντον που δεν αναγνώριζε τα Σκόπια με όνομα Μακεδονία και αντιγράφοντας χυδαία το αν αντικείμενο της τελευταίας επιδίωξης του απερχόμενου Προέδρου Μπους;!\nΔεν αληθεύει μήπως ότι άλλα η κυβέρνηση Μητσοτάκη έλεγε επισήμως (Σύσκεψη των Ελλήνων Πολιτικών Αρχηγών στις 13.4.1992) και άλλα παρασκηνιακά έκανε(διπλό παιχνίδι) συζητώντας για ένα «σύνθετο όνομα» με Μακεδονία που θα ήταν αρκετά παραδεκτό;!\nΚαι απ΄ό, τι έχει γραφτεί (και δεν αμφιβάλλω για την αλήθεια και ειλικρίνεια του: Μ. Ιγνατίου, εφημερίδα «Πρωϊνή» της Νέας Υόρκης), ο πρόεδρος της Επιτροπής Εξωτερικών Υποθέσεων του Κογκρέσου Lee Hamilton δεν είπε ξαφνιασμένος προς τους Έλληνες κυβερνώντες: «Συμβιβαστήκατε αστραπιαία δεν προλάβαμε να σας βοηθήσουμς»; Και επίσης: «Μας αφήσατε σύξυλους με την υποχώρησή σας»;!\nΌλοι οι πολιτικοί πολύ εύκολα κρύβονται πίσω από λόγια «ευκαιρίας»! Και αυτό το «παράθυρο ευκαιρίας» για τη χώρα, ΔΗΛΑΔΗ ΓΙΑ ΤΟΝ ΛΑΟ, εξήγησε ποτέ στον λαό ποιό είναι και τί προβλέπει; Όχι! Τότε;… Εν πάση περιπτώσει η ουσία είναι ότι τελικά και ο Ζάεφ είναι ένα από τα ίδια, αν αναφερθούμε στη «βόμβα» που έριξε πρόσφατα με την δήθεν «διάθεσή» του να «παραιτηθεί απ’ το δικαίωμα να είναι ο μόνος κληρονόμος του Μ. Αλεξάνδρου»(!!), επαναλαμβάνοντας τα λόγια που τελείως άστοχα, απαράδεκτα εις βάρος της Ελλάδας ξεστόμισε ο προθυπουργός της Αλέξης Τσίπρας. Μια εξαιρετική ευκαιρία ώστε ο «πολύς» Ζάεφ να μας κάνει και το χατίρι να αναγνωρίσει πως και(!!) η Ελλάδα (μαζί με την Βουλγαρία και άλλους!) δικαιούται μερίδιο της κληρονομιάς του Μ. Αλεξάνδρου (ο κύριος «όγκος» της οποίας όμωw ανήκει στου Σκοπιανούς!\nΠράγματι, τρελά πράγματα, με επιπλέον ελληνική βούλα! Διερωτώμαι τί ήθελε ο Πρωθυπουργός και είπε εκείνη τη φράση;! Βαλτός είναι;\nΜήπως υπακούει σε αμερικανικές εντολές, μετά τη «γνωριμία» με τον Τραμπ, ή από μόνος του σκέφτηκε την αδιανόητη έκφραση, που ο Ζάεφ δεν δυσκολεύτηκε διόλου να κάνει δική του. Αυτή σημαίνει πως τώρα η Ελλάδα πρέπει να υπερβεί ΚΑΙ αυτό το τελευταίο ατόπημα μαζί με όλα όσα σιωπηρά ή φανερά συναίνεσε ή δεν απέρριψε από το 1993 και μετά, έχοντας να διαβεί μόνον ένα δρόμο βατό: τον δρόμο που δεν προβλέπει, ό, τι κι αν γίνει, το όνομα «Μακεδονία» και το επίθετο «μακεδονικός» στην μελλοντική ονομασία των Σκοπίων. Με τον σημερινό υπουργό εξωτερικών και Πρωθυπουργό τα συμφέροντα της Ελλάδας δεν ξέρουμε ακόμη σε πόσο καλά ή κακά χέρια βρίσκονται. Το άμεσο μέλλον θα μας το δείξει\nΥπάρχει ακόμα μια ελπίδα: να μην είναι αβάστακτα δυσάρεστο για τους Έλληνες Μακεδόνες. Οι πρόσφατες δηλώσεις (Κοτζιάς, Σκουρλέτης) για μια «σύνθετη ονομασία με γεωγραφικό προσδιορισμό» για όλες τις χρήσεις (αυτό έλειπε, να μην είναι για όλες τις χρήσεις!) δεν προμηνύουν τίποτα το καλό. Τί θα πει «σύνθετη»; Θα περιέχει ή όχι το όνομα «Μακεδονία» ή «μακεδονικό»; Και αν περιέχει το όνομα «Μακεδονία» ρώτησαν αν συμφωνούν οι Έλληνες «πρωτότυποι» Μακεδόνες να λέγονται και οι άλλοι «Μακεδόνες»;\nΠάντως, για την αποδοχή ή όχι του ονόματος «Μακεδονία» και του επιθέτου «μακεδονικός» στην ονομασία των Σκοπίων η κυβέρνηση θα μπορούσε να ζητήσει από τον ελληνικό λαό να εκφραστεί με δημοψήφισμα. Και νομίζω πως αυτό θα ήταν το πιο σωστό. Η κρίση της Βουλής εμπεριέχει πάντα αστάθμιστα κριτήρια αβεβαιότητας και κρυφούς κινδύνους ξένης ή ντόπιας επιρροής και αλλοίωσης γνώμης.\nΗ κρίση του λαού είναι πιο σίγουρη και προπαντός πιο περιληπτική και ολική. Το αποτέλεσμα ενός ενδεχόμενου δημοψηφίσματος θα αποτελέσει και την κύρια οδό που η χώρα θα πρέπει να περπατήσει στο εξής και ίσως «ελαφρύνει» την κυβέρνηση από ένα βάρος που οι «άνθρωποί της» δεν έχουν τα κότσια να αντέξουν.\nΓι’ αυτό η όποια απόφαση της κυβέρνησης να παρακάμψει (παράνομα, νομίζω, δοθείσης της σημαντικότητας του προβλήματος) την βούληση του ενδιαφερόμενου λαού και να μη θέσει σε δημοψήφισμα την ονομασία των Σκοπίων θεωρώ θα είναι παραλογισμός .\nΟι Σκοπιανοί μάλλον με δημοψήφισμα/παρωδία θα «δηλώσουν» την «μακεδονικότητά» τους! Και θέλω να δω τί θα κάνει μετά η Ελλάδα. Κατά τα άλλα, είναι σίγουρο πως ο «μακεδονικός προσδιορισμός» δεν έχει επιπτώσεις μόνο στις πολιτικές διεθνείς ή διμερείς σχέσεις της Ελλάδας. Το οικονομικό σκέλος είναι εξίσου σημαντικό, όπου ο όρος «μακεδονικός» αφορά οικονομικά δικαιώματα ονομασίας προϊόντων τα οποία επ’ ουδενί λόγω θα μπορούσαν να παραμεληθούν και να «χορηγηθούν» σε άλλους. Αλλά το «μακεδονικό» αφορά και την ορολογία προσδιορισμού της ίδιας της ομιλούμενης γλώσσας των Σκοπιανών.\nΕίναι τελείως απαράδεκτη, και η Ελλάδα ουδαμώς έχει το ελεύθερο να αδιαφορήσει σχετικά, η οποιαδήποτε σκέψη ύπαρξης μιας «μακεδονικής γλώσσας» που απολύτως εσφαλμένα και καταχρηστικά επικαλούνται οι των Σκοπίων. Ούτε στην αρχαιότητα ούτε ποτέ δεν υπήρξε μια γλωσσική οντότητα και εφαρμογή οιωνδήποτε στοιχείων που να παραπέμπουν σε μια οργανική «μακεδονική γλώσσα», παράλληλη και ισότιμη με την «ελληνική», σε Ελλάδα ή οπουδήποτε αλλού. Το μόνο που θα μπορούσε να ειπωθεί είναι η αναφορά σε έναν ορισμένο, περιορισμένο αριθμό διαλεκτικών εκφράσεων με κάποια φωνητική ή συντακτική διαφοροποίηση μέσα στον πληθυσμό της μεγάλης τότε περιοχής της γεωγραφικής Μακεδονίας.\nΘα πρέπει ασφαλώς και από ελληνικής πλευράς να υπάρξει και να υπάρχει η κατάλληλη διεθνής ενημερωτική προπαγάνδα ή, αν προτιμάτε, «διαφήμιση», που θα αποδεικνύει το έωλο, προκλητικό, παράνομο και ανεδαφικό της σκοπιανής «γραμμής» και προσπάθειας. Κακώς και κάκιστα αν αυτό δεν έγινε έως σήμερα. Και κακώς και κάκιστα που η κυβέρνηση δεν μερίμνησε να διαμηνύσει πανταχού την ελληνική θέση και αλήθεια, που είναι και η μόνη σωστή, νόμιμη και επιστημονικά αποδεδειγμένη, μαζί με την σκοπιανή μη-θέση!\nΚαι ακόμη πιο κακώς και κάκιστα να βγαίνει ένας Έλληνας δήμαρχος και να ονομάζει «Μακεδονία» τα Σκόπια. Και να προσκαλεί σε γιορτινά συμπόσια ίσα-ίσα εκείνον που μας «κάνει τη χάρη» να πάρουμε κι εμείς κάτι από τον Μέγα Αλέξανδρο! Και να χαρακτηρίζει κατάπτυστη τη διεξαγωγή συλλαλητηρίου στη Θεσσαλονίκη για την ονομασία των Σκοπίων.\nΚαι να λέει, ο ανιστόρητος γέροντας, πως οι Σκοπιανοί «μεγάλωσαν 100 χρόνια με το όνομα «Μακεδονία» ξεχνώντας επιδεικτικά την παράνομη τότε απόφαση του Τίτο και ακόμη περισσότερο πως οι Έλληνες Μακεδόνες μεγάλωσαν 2500 χρόνια με το όνομα «Μακεδονία»!! Αυτό από μόνο του θα ήταν αρκετό για να του ασκηθεί κατηγορία και καταγγελία, όπως λέει και το λεξικό, «παροχής στον εχθρό της ευχέρειας να βλάψει την πατρίδα»!\nΕκτός κι αν πια οι Έλληνες δεν έχουν και δεν νιώθουν κανένα αίσθημα και ευθύνη πατρίδας και έγιναν απάτριδες! Πολύ σωστά η Βουλγαρία διεκδικεί την βουλγάρικη οντότητα των Σκοπιανών, όπερ σημαίνει και ταυτότητα. Και η Ελλάδα θα ήταν ανόητη αν δεν συνηγορούσε υπέρ της βουλγάρικης πιστοποίησης η οποία και είναι η απόλυτα αληθής. Εν κατακλείδι, ένα είναι το γεγονός: η απόλυτη έλλειψη δικαιώματος των Σκοπιανών να ονομάζονται «Μακεδονία», «μακεδονικό έθνος» με «μακεδονική γλώσσα». Τελεία και παύλα. Οποιαδήποτε υποχώρηση απ’ αυτή τη θέση θα είναι μια σκέτη αυτοκτονία.\nΚαι η πραγματικότητα είναι πως ιστορικά, ανθρωπολογικά, πολιτιστικά, γλωσσολογικά η «περιοχή» των Σκοπίων δεν μπορεί να ονομαστεί παρά Νότια Σλάβια ή Σλάβια του Νότου ή, αν προτιμούν, Δαρδανία ή ακόμη Βαρντάρσκα (Vardarska), από τον ποταμό Vardar που περνάει σε όλη τη χώρα. Διότι, είτε το θέλουμε (και το θέλουν οι Σκοπιανοί) είτε δεν το θέλουμε (και δεν το θέλουν αυτοί), αυτές είναι οι αληθινές «σύνθετες ονομασίες» με γεωγραφικό προσδιορισμό που ταιριάζουν και ανήκουν στον πληθυσμό στον οποίο αναφέρονται.\nΌχι βέβαια το όνομα «Μακεδονία»! «Μακεδονία» ή οποιαδήποτε παράγωγα της λέξης αυτής είναι και δεν μπορεί να είναι απολύτως εκτός συζήτησης. Και πολύ προσοχή στον Νίμιτς και τις αμερικανικές «παραφυάδες» του!\nΑυτός ο αποτυχημένος μεσολαβητής έχει πολλή ανάγκη από μια διεθνή αναγνώριση και για να το πετύχει είναι έτοιμος για όλες τις φιλοσκοπιανές προτάσεις και αμερικανικές «συμβουλές», με τις διάφορες ύπουλες «Νέα Μακεδονία», «Βόρεια Μακεδονία» ή, ακόμη χειρότερα, με σλάβικους χαρακτήρες, για τους ηλίθιους, σαν να οι σλάβικοι χαρακτήρες αναιρούν την «φωνή» και την «σημασία» της λέξης «Μακεδονία»! Βεβαίως δεν πρέπει να ξεχνάμε, και να ξεχνούν οι Έλληνες πολίτες και πολιτικοί, ότι οι Αμερικανοί ως τώρα μόνο με λόγια υπήρξαν υπέρ της Ελλάδας: καμία πράξη ενάντια των Σκοπίων, όπως εξάλλου και των Τούρκων, με αντίστοιχο όφελος για την Ελλάδα.\n(συνεχίζεται με την ανάλυση του Κυπριακού)


Γυμνάσιο Καβασίλων Ημαθίας – Blog | Επισκέψεις\nΣυγγραφέας: ΓΥΜΝΑΣΙΟ ΚΑΒΑΣΙΛΩΝ ΗΜΑΘΙΑΣ στις 9 Δεκεμβρίου 2010 στην Αρχική, Επισκέψεις, Προγράμματα | Δεν υπάρχουν σχόλια »\nΣυγγραφέας: ΓΥΜΝΑΣΙΟ ΚΑΒΑΣΙΛΩΝ ΗΜΑΘΙΑΣ στις 8 Δεκεμβρίου 2010 στην Αρχική, Επισκέψεις, Προγράμματα | Δεν υπάρχουν σχόλια »\nΣυγγραφέας: ΓΥΜΝΑΣΙΟ ΚΑΒΑΣΙΛΩΝ ΗΜΑΘΙΑΣ στις 9 Δεκεμβρίου 2009 στην Αρχική, Επισκέψεις | Δεν υπάρχουν σχόλια »\nΤΟ ΤΑΞΙΔΙ ΣΤΗ ΣΟΥΗΔΙΑ\nΓια τις μαθήτριες Διακοπούλου, Κατσάνου, Κατράνα και Βουλτσινού το ταξίδι στη βόρεια Σουηδία στην Umea κράτησε από τις 15 μέχρι τις 20 Μαρτίου. Οι εκπαιδευτικοί που τις συνόδευσαν ήταν η Ευαγγελία Πολυμένου και Ευάγγελος Αντωνόπουλος. Το ταξίδι στα πλαίσια του προγράμματος Comenius, τους έφερε σε περιοχές όπου ο ήλιος ξεχνάει να δύσει το καλοκαίρι και να ανατείλει το χειμώνα. Οι μαθήτριες διέμειναν σε σπίτια Σουηδών μαθητών και επισκέφθηκαν εκτός από το σχολείο, βιομηχανικές εγκαταστάσεις και περιοχές ιδιαίτερου φυσικού κάλους. Οι διαδρομές στα χιονισμένα δάση της Λαπωνίας τους προσέφεραν ανεπανάληπτες εμπειρίες. Επιστέγασμα όλων αυτών ήταν η επίσκεψη στην παλιά πολη της Στοκχόλμης με το μουσείο Vasa και την Ακαδημία Επιστημών. Τυχερά παιδιά…\nΣυγγραφέας: ΓΥΜΝΑΣΙΟ ΚΑΒΑΣΙΛΩΝ ΗΜΑΘΙΑΣ στις 26 Μαρτίου 2009 στην Αρχική, Επισκέψεις | Δεν υπάρχουν σχόλια »\nΟΙ ΓΙΑΤΡΟΙ ΚΑΡΔΙΑΣ ΣΤΟ ΣΧΟΛΕΙΟ ΜΑΣ\nΤην Τετάρτη 11 Μαρτίου είχαμε την μεγάλη χαρά να υποδεχτούμε στο σχολείο μας 8μελή αντιπροσωπεία της ελληνικής ΜΚΟ « Γιατροί καρδιάς».\nΕίχε προηγηθεί συγκέντρωση, αποστολή φαρμάκων καθώς και επικοινωνία με την οποία ζητήσαμε την επίσκεψή τους για να τους γνωρίσουμε και να μας ενημερώσουν.\nΗ άμεση ανταπόκρισή τους ήταν ένα ευχάριστο ξάφνιασμα.\nΣυγκεντρωθήκαμε στο γυμναστήριο του σχολείου και η κ. Ελένη Σωτηρίου – η ψυχή της οργάνωσης- ανέλαβε την παρουσίαση του πλούσιου έργου των «γιατρών καρδιάς».\nΜας ξύπνησε, μας συγκίνησε, μας σόκαρε, μας προβλημάτισε, αλλά και μας έκανε περήφανους η ζωντανή αφήγηση των συγκλονιστικών εμπειριών που συνοδεύουν τη δράση στην Αφρική και την Ασία.\nΖωντάνεψε μπροστά μας τη φρικτή πραγματικότητα που βιώνει καθημερινά μεγάλο μέρος του πλανήτη και τις προσπάθειες της οργάνωσης να βοηθήσουν μέσα από πάρα πολλές δυσκολίες.\nΑπό την καρδιά μας τους ευχαριστούμε , τους ευχόμαστε καλή δύναμη και υποσχόμαστε να συνεχίσουμε να ενισχύουμε την προσπάθειά τους .\nΝα πως περιγράφουν τον εαυτό τους οι « Γιατροί Καρδιάς» ( απόσπασμα από το site www.heartdoctors.gr )\nΟι «Γιατροί Καρδιάς» είμαστε μια μικρή ελληνική, ανθρωπιστική Μη Κυβερνητική Οργάνωση, που ιδρύθηκε από λίγες οικογένειες και στηρίζεται κυρίως σ’αυτές και τους φίλους. Με τις αποστολές μας σε 30 χώρες της Αφρικής και της Ασίας φτάνουμε στα τραγικά μέτωπα του πολέμου, των σεισμών, του τσουνάμι, του υποσιτισμού και της πείνας, της αρρώστιας και της απόλυτης αθλιότητας. Εκεί βρίσκουμε τον άνθρωπο να πεθαίνει. Δεν τον ωφελεί η συμπάθειά μας. Χρειάζεται επειγόντως άμεση και ουσιαστική βοήθεια από τον καθένα μας. Εμείς προσπαθούμε: παρέχουμε ιατροφαρμακευτική φροντίδα, φάρμακα, τρόφιμα, ρουχισμό, χτίζουμε σχολεία, ορφανοτροφεία κλπ πάντοτε με την αυτοπρόσωπη παρουσία μας. Κανένα από τα μέλη μας δεν αμείβεται για το έργο του και όσοι μετέχουν στις αποστολές μας καλύπτουν εξ ιδίων όλα τα έξοδά τους.\nΣυγγραφέας: ΓΥΜΝΑΣΙΟ ΚΑΒΑΣΙΛΩΝ ΗΜΑΘΙΑΣ στις 12 Μαρτίου 2009 στην Επισκέψεις | Δεν υπάρχουν σχόλια »\nΚΟΙΝΗ ΔΡΑΣΤΗΡΙΟΤΗΤΑ ΓΥΜΝΑΣΙΟΥ ΚΑΒΑΣΙΛΩΝ ? 6ου ΓΥΜΝΑΣΙΟΥ ΒΕΡΟΙΑΣ\nΜια μέρα πριν κλείσουμε για τις Χριστουγεννιάτικες διακοπές, φιλοξενήσαμε την σκακιστική ομάδα του 6ου Γυμνασίου Βέροιας (10 μαθητές και συνοδός καθηγητής τους κ. Αναστ. Κανελλίδης).\nΤους υποδέχτηκε στο χώρο της βιβλιοθήκης η ομάδα του σχολείου μας και οι καθηγητές Ευάγγελος Αντωνόπουλος και Βασίλης .Βαλαβάνης.\nMετά τα καλωσορίσματα και τις συστάσεις , στήθηκαν οι 10 σκακιέρες και άρχισαν οι αναμετρήσεις .\nΠαίχτηκε μεγάλος αριθμός παρτίδων , επίσημων και ανεπίσημων.\nΑποδειχτήκαμε φιλόξενοι οικοδεσπότες αφού χάσαμε στις πιο πολλές παρτίδες , έτσι κι αλλιώς όμως, με τους πρωταθλητές του νομού παίζαμε.\nΣτη συνέχεια ακολούθησε μάθημα τακτικής από τον κ. Κανελλίδη.\nΙδιαίτερο ενδιαφέρον είχε η σύνδεση του σκακιού με τις νέες τεχνολογίες. Συγκροτήσαμε κοινή ομάδα και παίξαμε on line εναντίον παικτών από όλο τον κόσμο μέσω ΙΝΤΕΡΝΕΤ . (Οι παρτίδες προβάλλονταν στην οθόνη μέσω του βιντεοπροβολέα).\nΈτσι πέρασαν περίπου 4 ώρες.\nΑφού ορίστηκε νέο ραντεβού στη Βέροια, χωρίσαμε ανταλλάσσοντας χριστουγεννιάτικες ευχές με τους καινούργιους μας φίλους.\nΣυγγραφέας: ΓΥΜΝΑΣΙΟ ΚΑΒΑΣΙΛΩΝ ΗΜΑΘΙΑΣ στις 23 Δεκεμβρίου 2008 στην Αρχική, Βιβλιοθήκη, Επισκέψεις, Προγράμματα | Δεν υπάρχουν σχόλια »


Προϊούσα σοβαρή αδυναμία με ατροφίες και ζωηρά αντανακλαστικά από 3 έτη - emg@prm\nemg@prm > 1..Ηλεκτροδιάγνωση > 6 Nόσοι κινητικού νευρώνα > \nDr. Εμμανουήλ Γιούρης\nΝευρολόγος Διδάκτωρ Πανεπιστημίου Γκαίττινγκεν Γερμανίας\nΟ κ. Τ.Χ., 57 ετών, αναφέρει αδυναμία σε άνω και κάτω άκρα. Πριν 3 έτη το δεξιό κάτω άκρο έγινε αδύναμο και πριν λίγους μήνες έγιναν εμφανώς αδύναμα το αριστερό κάτω άκρο και το δεξιό άνω άκρο. Ο ασθενής δεν μπορεί να βαδίσει, ούτε να καθίσει. Δεν έχει διαταραχή αισθητικότητας, ούτε ορθοκυστικές διαταραχές.\nΤα μυοτατικά αντανακλαστικά είναι παντού, και στο μασητήρα, ζωηρά και με κλόνο. Το πελματιαίο δεν είναι ούτε εκτατικό ούτε καμπτικό. Παρατηρώ ατροφία στο μηρό και στην κνήμη του δεξιού κάτω άκρου. Ορατές και ψηλαφητές δεσμιδώσεις στο αριστερό κάτω άκρο και στην πλάτη. Η ισχύς στο δεξιό άνω άκρο είναι 3-4, στο αριστερό 5, στο δεξιό κάτω άκρο 0-1, στο αριστερό κάτω άκρο 2-3 με άριστα το 5 κατά British Medical Research Council. Δεν αναφέρεται αδυναμία στην ομιλία, κατάποση ή αναπνοή. Στη γλώσσα δεν παρατηρούνται ατροφίες ούτε δεσμιδώσεις. Διενεργήθηκαν ήδη μαγνητικές τομογραφίες εγκεφάλου και ολόκληρης της σπονδυλικής στήλης χωρίς να απεικονισθεί πίεση σε νευρικές δομές ή χωροκατακτητική εξεργασία. Τα κλινικά και απεικονιστικά στοιχεία ως τώρα είναι ενδεικτικά πλαγίας μυατροφικής σκλήρυνσης, μιας εκφυλιστικής νόσου, που προσβάλλει τον άνω κινητικό νευρώνα (κλινικά σημεία: αδυναμία, σπαστικότητα, ζωηρά αντανακλαστικά) και τον κάτω κινητικό νευρώνα (κλινικά σημεία: αδυναμία, χαλαροί, ατροφικοί μύες, δεσμιδώσεις). Η νόηση, η αισθητικότητα και η ορθοκυστική λειτουργία παραμένουν ανέπαφες.\nΣε υποψία πλαγίας μυατροφικής σκλήρυνσης το ηλεκτρομυογράφημα καλείται να αναζητήσει 1. προσβολή του κάτω κινητικού νευρώνα (αραιό διάγραμμα, μεγάλες κινητικές μονάδες μεγάλης διάρκειας, ινιδώσεις, δεσμιδώσεις) σε μύες, που δεν είναι κλινικά προσβεβλημένοι, 2. άλλες αιτίες αδυναμίας χωρίς διαταραχή αισθητικότητας όπως κινητική νευροπάθεια και μυοσίτιδα.\nΤα αισθητικά δυναμικά του δεξιού μέσου, ωλενίου και γαστροκνημιαίου νεύρου είναι εντός φυσιολογικών ορίων. Τα κινητικά δυναμικά του δεξιού μέσου και του κνημιαίου άμφω παράγονται με φυσιολογική ταχύτητα και χαμηλό εύρος. Τα κινητικά δυναμικά του δεξιού ωλενίου είναι εντός φυσιολογικών ορίων. Το F κύμα του δεξιού μέσου και ωλενίου παράγεται φυσιολογικά. Το F κύμα του κνημιαίου άμφω δεν φαίνεται, καθώς αντ' αυτού παράγεται Η - αντανακλαστικό.\nΤο ηλεκτρομυογράφημα στο δεξιό δελτοειδή, τρικέφαλο, 1ο ραχ. μεσόστεο, γαστροκνήμιο άμφω και στον αριστερό έξω πλατύ και πρόσθιο κνημιαίο παρουσιάζει αραιό διάγραμμα μέγιστης σύσπασης. Στο δεξιό έξω πλατύ και πρόσθιο κνημιαίο δεν καταγράφεται βουλητική δραστηριότητα. Ινιδώσεις και δεσμιδώσεις καταγράφονται στο γαστροκνήμιο άμφω, στον αριστερό έξω πλατύ και πρόσθιο κνημιαίο.Το ηλεκτρομυογράφημα στον αριστερό δελτοειδή, τρικέφαλο, 1ο ραχ. μεσόστεο, στη γλώσσα και στο δεξιό μασητήρα είναι φυσιολογικό.\nΤο ηλεκτρομυογράφημα τεκμηρίωσε στοιχεία προσβολής του κάτω κινητικού νευρώνα στο δεξιό άνω και αριστερό κάτω άκρο. Η προσβολή κάτω κινητικού νευρώνα στο δεξιό κάτω άκρο είναι σαφής λόγω της ατροφίας..\nΤο ιστορικό, τα κλινικά και νευροφυσιολογικά ευρήματα είναι συμβατά με προσβολή του άνω και κάτω κινητικού νευρώνα.\nΥπάρχουν πολλές διάφορες νόσοι κινητικού νευρώνα. Ενδεικτικά αναφέρουμε την κληρονομική Kugelberg-Welander με έναρξη στην παιδική ηλικία ως αμιγή προσβολή του κάτω κινητικού νευρώνα, τη σποραδική πρωτοπαθή πλαγία σκλήρυνση ως αμιγή προσβολή του άνω κινητικού νευρώνα και την πλαγία μυατροφική σκλήρυνση ως μικτή προσβολή του άνω και κάτω κινητικού νευρώνα, από την οποία πάσχει ο ασθενής μας. Ο επιπολασμός της πλαγίας μυατροφικής σκλήρυνσης παγκόσμια είναι περίπου 5 ασθενείς σε 100.000 πληθυσμού. Το προσδόκιμο επιβίωσης είναι συνήθως λίγα έτη, κάποιοι ασθενείς όμως επιβιώνουν για πάνω από 10 έτη.\nΣτην πορεία της νόσου εμφανίζονται δυσχέρεια στην ομιλία, κατάποση και αναπνοή λόγω αδυναμίας των σχετικών μυών. Συνήθως η αναπνευστική δυσχέρεια περιορίζει την επιβίωση, μερικοί ασθενείς όμως αποφασίζουν να συνεχίσουν να ζουν με τη βοήθεια μόνιμου αναπνευστήρα. Οι περισσότεροι ασθενείς και οι δικοί τους βιώνουν μια περίοδο μεγάλης αγωνίας, ελπίδας και απόγνωσης ως τη διάγνωση. Πολλαπλές εργαστηριακές εξετάσεις, επίσκεψη σε πολλούς γιατρούς, αλλά και σε διάφορους μάγους/πρακτικούς/απατεώνες είναι σχεδόν ο κανόνας.\nΜερικοί ασθενείς χειρουργούνται καλοπροαίρετα για αυχενική σπονδύλωση και οσφυϊκή δισκοπάθεια. Η διάγνωση ματαιώνει την ελπίδα για την πλήρη ίαση. Αποτρέπει όμως άχρηστες και επιβαρυντικές θεραπείες και δίνει την ευκαιρία στον πάσχοντα και στην οικογένειά του να δεχθούν το χτύπημα της μοίρας και να ζήσουν όσο καλύτερα γίνεται. Ο ασθενής μας ήθελε να γνωρίζει. Δεν είχε κάνει καμία αναίτια εγχείρηση, ούτε είχε κάνει μαγικές θεραπείες. Ήταν όμως αυτός και η οικογένειά του σε συνεχή αναζήτηση της διάγνωσης και ετοιμαζόταν να αναχωρήσουν για το εξωτερικό γι' αυτό το σκοπό. Έβλεπε πως κατέρρεε σταδιακά η δύναμή του και καμιά παρηγοριά δεν τον καθησύχαζε. Η διάγνωση έφερε θλίψη, αλλά και ανακούφιση.


Υπάρχουν κοινωνικές τάξεις στην αναπηρία; | Δρόμος της Αριστεράς\nΑρχική κοινωνία Υπάρχουν κοινωνικές τάξεις στην αναπηρία;\nΠροσωπικά πιστεύω, και το έχω γράψει πολλάκις και στο ποιητικό μου έργο, ότι ένας ανάπηρος οφείλει να είναι αριστερός με την έννοια του τρόπου ζωής και αυτό γιατί δεν έχει ρίξει την προσωπική του δικτατορία που είναι η αναπηρία.\nΤον Κυμπουρόπουλο δεν τον γνωρίζω προσωπικά, στη ζωή του μπορεί να έχει ένα άλλο προφίλ αλλά από τα πεπραγμένα του στον δημόσιο βίο, θα μπορούσε να συμπεράνει ο πολίτης ότι έχει χειριστεί την πορεία και την προσωπικότητά του ακραιφνώς ελιτίστικα, και από τη στιγμή που πήρε την απόφαση να πολιτευθεί οφείλει να υφίσταται την κριτική.\nΠριν προχωρήσω, θα ήθελα να καλέσω τον μέσο αναγνώστη να σκεφτεί, αυτό το άτομο που έχει προβάλλει όλες τις πτυχές της ζωής του –από τις πιο ελάχιστες, μέχρι και τις πιο σύνθετες– τι κοινό μπορεί να έχει με τον αποκλεισμένο ΑΜΕΑ της υπαίθρου.\nΜία παροιμία λέει: «Άλλη δεν γέννησε παιδί, μόνο η Μαριώ τον Γιάννη…»\nΣτη σημερινή εποχή υπάρχουν πολλοί άνθρωποι ΑΜΕΑ κοινωνικοποιημένοι, μορφωμένοι και επαγγελματικά ενταγμένοι, δυστυχώς όμως δεν προβάλλονται. Η υπερπροβολή ενός και μόνο ατόμου δείχνει μηχανισμό προώθησης, που παραπέμπει σε ένα άτομο οικονομικά ευκατάστατο, που φυσικά δεν έχει καμία σχέση με τους πολίτες ΑΜΕΑ που πασχίζουν να τα βγάλουν πέρα με το επίδομα και ίσως με τον μισθό από την εργασία τους.\nΓια να έχει ειρμό η συλλογιστική του κειμένου, πήρα αφορμή από την πυραμίδα των αναγκών του Maslow. Αν παρατηρήσουμε τη βάση της πυραμίδας με τις βασικές ανάγκες επιβίωσης, οι οποίες θέλω να πιστεύω πως στην Ελλάδα καλύπτονται, εκτός βέβαια από την ανάγκη της σεξουαλικότητας μιας και δεν αξιοποιούμε δίκτυα εξειδικευμένων βοηθών, διερωτάται κανείς πώς ένας άνθρωπος με τόσες ανέσεις θα αφουγκραστεί τις ανάγκες του ανάπηρου συνανθρώπου του της διπλανής πόρτας, που πασχίζει για αγάπη, έρωτα και κίνητρα;\nΌσο για τις ανάγκες στα υψηλά στρώματα της πυραμίδας, δηλαδή αυτές της αυτοπραγμάτωσης, η αυτοπροβολή σε υπέρμετρο βαθμό του έχει χαρίσει την καθολική αναγνώριση της κοινωνίας.\nΣυνοπτικά, έχουμε μπροστά μας ένα προφίλ ανθρώπου που αποδεικνύει ότι υπάρχουν κοινωνικά στρώματα στην αναπηρία, τα οποία δεν προσμετρώνται μόνο οικονομικά αλλά και με την πρόσβασή τους σε προβολή και κοινωνική αναγνώριση. Δηλαδή, κατά πόσον η τοποθεσία που ζουν (επαρχία ή μεγαλούπολη) τους δίνει την πρόσβαση σε αγαθά και υπηρεσίες, σε ποιο βαθμό οι συγγενείς ή φροντιστές τους τούς κάνουν να νιώθουν ελεύθεροι και να εκφράζονται και πόσο συχνά και σε ποιο βαθμό η φωνή αυτή φτάνει στα κέντρα εξουσίας και τα μέσα μαζικής ενημέρωσης. Αυτά είναι τα στοιχεία που κατά τη γνώμη μου συντείνουν στη διαμόρφωση των κοινωνικών τάξεων στην αναπηρία και μας κάνουν να καταλαβαίνουμε γιατί ο κ. Κυμπουρόπουλος βρήκε το πολιτικό λιμάνι του στο συγκεκριμένο κόμμα.\nΣτη διαδρομή του κ. Κυμπουρόπουλου, δεν υπήρξε ως τώρα αντίλογος. Ενεργοποιούσε πάντα το κοινό αίσθημα, άλλωστε μπορεί να το πράττει εύκολα ως ψυχίατρος δεδομένου ότι γνωρίζει την ψυχολογία και τη διαμόρφωση αυτής στο λαό. Όλα τα προαναφερόμενα υπάρχουν για να δείξουν το παραγόμενο αποτέλεσμα αυτής της πράξης, δηλαδή μπορεί με αυτό το κόμμα να υπάρχει πολιτικό αποτέλεσμα και οφέλη όταν εκφράζει μια αντιλαϊκή πολιτική ιδιωτικοποιήσεων και ατομισμού; Παράλληλα, υπάρχει και κάτι πιο βαθύ το οποίο αποκοιμίζει τη συνείδηση του μέσου ανθρώπου, ο οποίος ψηφίζοντας τον άνθρωπο και το κόμμα αυτό, θεωρεί ότι έκανε το χρέος του συνειδησιακά και δίνει δύναμη στον άνθρωπο να συνεχίσει τον αριβισμό της ζωής του. Το διακύβευμα είναι, θέλουμε κάτι τέτοιο σε ένα αναπηρικό κίνημα που απαιτεί συγκρούσεις, αγώνα και συνεχή πάλη συλλογικοτήτων;


ΑΝΑΛΥΣΗ ΦΩΝΗΣ - Ολιστική Ιατρική\nΟλιστική Ιατρική > ΟΙ ΥΠΗΡΕΣΙΕΣ ΜΑΣ > ΑΝΑΛΥΣΗ ΦΩΝΗΣ\nΕκτός από τα δακτυλικά αποτυπώματα και την ίριδα των ματιών μας , διαθέτουμε και κάτι άλλο που μας χαρακτηρίζει μοναδικά: Μια ηχητική συχνότητα – κάτι σαν προσωπική μελωδία – που την εκπέμπουμε συνέχεια κάθε φορά που χρησιμοποιούμε τη φωνή μας! Το εκπληκτικό είναι ότι αν την <<(A)κούσουμε>> απ΄έξω , ένα σωρό εντυπωσιακά συμβαίνουν στο σώμα και στο νού μας ….\nΚάθε ανθρώπινο ον εκπέμπει έναν εξωλεκτικό ήχο, που ονομάζεται ‘’ήχος-υπογραφή’’ του συγκεκριμένου ατόμου. Αυτός ο ήχος , μοναδικός για κάθε άτομο, αποδείχθηκε ότι δείχνει ανάγλυφα την ψυχολογική και τη φυσιολογική του κατάσταση!\nΣ’ αυτό το καταπληκτικό συμπέρασμα που αναμένεται τα επόμενα χρόνια να φέρει επανάσταση στο χώρο της εναλλακτικής θεραπείας , έχει καταλήξει ομάδα ειδικών επιστημόνων.\nΟι μελέτες της έδειχναν ότι κάθε ανθρώπινο όν έχει έναν τελείως προσωπικό εξωλεκτικό ήχο , τον οποίο εκπέμπει με την ομιλία του και ο οποίος – εκτός του ότι χαρακτηρίζει απόλυτα το ίδιο το άτομο – μπορεί αναπαραγόμενος να ωφελήσει – μέχρι και να θεραπεύσει τον <<κάτοχό>> του!\nΕπιπλέον αυτός ο ‘’ήχος-υπογραφή’’ , μοναδικός για τον κάθε άνθρωπο , βρέθηκε πώς δείχνει και την σωματική του κατάσταση!\nΚαθώς η έρευνα συνεχίζεται για τους ‘’ήχους – υπογραφές’’, οι τεχνικές της φωνητικής ανάλυσης μπορεί τελικά να μπορέσουν να αποκαλύψουν δομικά, γενετικά, βιοχημικά, ψυχοφυσιολογικά, νευροφυσιολογικά και προβλήματα διατροφής μέσα στο ανθρώπινο σώμα.\nΈτσι όσοι έχουν ανάλογα προβλήματα οφελούνται από την ακρόαση ιδιαίτερων μουσικών κομματιών!\nΑντί να πάρουμε λοιπόν μια συνταγή, ας πούμε, θοραζίνης, ή τετρακυκλίνης για ένα ιδιαίτερο πρόβλημα μας, γιατί να μη δοκιμάσουμε μια ‘’δόση’’ ακουστικής συχνότητας.\nΟ σύγχρονος φωνητικός αναλυτής αναλύει στην αρχή την φωνή της ομιλίας μας. Αυτό γίνεται με την βοήθεια Η/Υ, που με ειδικό πρόγραμμα επεξεργασίας φωνής, εφαρμόζει στο ηχητικό σήμα, ανάλυση κατά Heinen και το μετατρέπει σε επαλλήλια ημιτοειδών (αρμονικών τόνων). Αυτό του δίνει τις πρώτες βασικές παράμετρους για τους ήχους που μας είναι οφέλιμοι. Έτσι ακριβώς αποκαλύπτεται ο ακριβής χαρακτηριστικός ‘’ήχος-υπογραφής’’ μας.


Εκεί, και οι πυροπίπες, παντός φύλου, πάσης φυλής και ηλικίας, να μπανίζουν νέους και νέες σαυλοπρωκτιάν, να κουνάνε τον κώλο τους άσεμνα και να χοροπηδούν στα μπιτσόμπαρα, κι ας χοροπηδάει μαζί τους κι ο κορονοϊός και η μεταδοτική αρρώστια COrona Virus Infectious Disease-19.\nKι αυτοί, να αερολογούν περί συνωμοσιών και ανυπαρξίας του ιού.\nΗλίθιοι και έξωμος κυρία αναθεματίζουν το εμβόλιο\nΚι ο Κυριάκος καλύτερος πρωθυπουργός από τον Αλέξη, κατά\nτην δημοσκοπημένη άποψη. Οι απόψεις είναι σαν τις κωλοτρυπίδες. Όλοι έχουν από μία. (Συγγνώμη και πάλι. Μου διαφεύγει ποιος το είπε).\nΑνευλαβής Ηλιούπολη Ηλιούπολη για όλους ilioupoli www.ilioupoligiaolous.gr


Χάσι: «Θα το δούμε αύριο το φαβορί» - Onsports.gr\nOnsports team\t11 Σεπτεμβρίου 2017, 18:28\nΧάσι: «Θα το δούμε αύριο το φαβορί»\nΣτο γήπεδο θα φανεί ποιο είναι το φαβορί, είπε ο Μπέσνικ Χάσι για το αυριανό παιχνίδι του Ολυμπιακού με την Σπόρτινγκ Λισαβόνας\nΟ Ολυμπιακός αντιμετωπίζει αύριο (12/9, 21:45) την Σπόρτινγκ Λισαβόνας στην πρεμιέρα του στο Champions League και ο Μπέσνικ Χάσι υποστήριξε πως «το ποιος είναι φαβορί θα φανεί στο γήπεδο».\n«Αν σκεφτείτε τους παίκτες που απέκτησε η Σπόρτινγκ θα καταλάβετε πως δεν το έκανε μόνο για το πρωτάθλημα αλλά και για την Ευρώπη, όπως και εμείς. Η Σπόρτινγκ έχει την δυνατότητα να παραταχθεί με διάφορες τακτικές και έχει πολλούς ποιοτικούς ποδοσφαιριστές. Έχει παίκτες που μπορούν να επηρεάσουν την εξέλιξη του αγώνα. Το ίδιο και εμείς. Πρέπει να παίξουμε πάρα πολύ καλή και συμπαγή άμυνα και να βρούμε πως θα κάνουμε τη διαφορά. Και οι δύο ομάδες θα κυνηγήσουν τις πιθανότητες που τους αναλογούν. Δεν θα πω ποιος είναι το φαβορί γιατί δεν θέλω να μεταφέρω την πίεση είτε σε εμάς είτε στο αντίπαλο. Αυτό είναι κάτι που θα το δούμε αύριο».\n«Κατ’ αρχήν θα παίξουμε με 11 παίκτες, όμως δεν θα σας πω ποιοι θα είνι αυτοί καθώς έτσι θα βοηθήσω τον αντίπαλο. Είναι δύσκολο να παίζεις συνεχόμενα παιχνίδια και να κάνεις πολλές αλλαγές. Η Σπόρτινγκ έχει τεράστια ποιότητα, και σε αυτό το επίπεδο πρέπει να είσαι πολύ προσεκτικός. Σίγουρα θα είμαστε πιο αμυντικοί και διαφορετικοί από ότι στο ελληνικό πρωτάθλημα. Όμως δεν πρόκειται να παίξουμε διαφορετικά. Θα παίξουμε το ποδόσφαιρο που ξέρουμε».\n3 λεπτά πριν ΠΑΟΚ: Επιβράβευση για Λύρατζη, Τσιγγάρα - Η εισήγηση του Μπότο για τους δύο νεαρούς\n14 λεπτά πριν Αποχωρεί από την Μονακό ο Ουατάρα - Παραμένει στην Euroleague\n21 λεπτά πριν Άρης: Στη διάθεση του Μπούργος ο Ντιόπ\n29 λεπτά πριν Ανάσα 207 εκατ. ευρώ για την Μπαρτσελόνα!


BRANDS :: Κiddimoto η Νο1 κατασκευάστρια εταιρεία ποδηλάτων ισορροπίας :: Ποδήλατα ισορροπίας\nΑρχική/BRANDS/Κiddimoto η Νο1 κατασκευάστρια εταιρεία ποδηλάτων ισορροπίας/Ποδήλατα ισορροπίας\nKiddimoto, η αυθεντική εταιρεία κατασκευής ποδηλάτων ισορροπίας!\nΗ συναρπαστική στιγμή του πρώτου ποδηλάτου έφτασε! Η Kiddimoto είναι η ιδανική επιλογή για το πρώτο ποδήλατο ενός παιδιού και για την πρώτη του επαφή με το σπουδαίο άθλημα της ποδηλασίας!\nΤα ποδήλατα της Kiddimoto είναι η επιλογή χιλιάδων γονιών στον κόσμο γιατί:\nΤον πρώτο καιρό θα δείτε το παιδί να κάθεται απλά στο ποδήλατο και να μετακινείται σπρώχνοντας με τα πόδια του το έδαφος. Όσο περνάει ο καιρός και γίνεται πιο σίγουρο, θα ξεκινήσει να σηκώνει και τα δύο πόδια του από το έδαφος.\nΑποκτώντας μεγαλύτερη αυτοπεποίθηση όλο και λιγότερο θα ακουμπάει τα πόδια του στο έδαφος, όλο και καλύτερα θα ισορροπεί και μόνο όταν το ποδήλατο γέρνει θα ακουμπάει το πόδι του στο έδαφος για να δώσει ώθηση ποδήλατό του.\nΤα παιδιά μπορούν να ξεκινήσουν σε ένα ποδήλατο ισορροπίας από την ηλικία των 18 μηνών.\nΌταν το παιδί μαθαίνει ποδήλατο ξεκινώντας με τις βοηθητικές ρόδες, μαθαίνει πρώτα να κάνει πεντάλ και μετά να ισορροπεί. Όταν μαθαίνει με ποδήλατο ισορροπίας, πρώτα μαθαίνει να ισορροπεί και μετά μαθαίνει το πεντάλ. Η ισορροπία όμως είναι πολύ πιο δύσκολο να κατακτηθεί και όσο το\nπαιδί μεγαλώνει, τόσο δυσκολότερα νιώθει ότι μπορεί να ισορροπήσει.\nΔείτε το βίντεο με το ποδήλατο ισορροπίας


ΧΡΟΝΙΚΑ: ΦΑΣΙΣΤΙΚΗ ΠΡΟΚΛΗΣΗ (ανώνυμη) - Διαφήμιση σε "ΕΘΝΙΚΟ ΚΗΡΥΞ" στη Νέα Υόρκη- Διαδήλωση αντιφασιστών\nΦΑΣΙΣΤΙΚΗ ΠΡΟΚΛΗΣΗ (ανώνυμη) - Διαφήμιση σε "ΕΘΝΙΚΟ ΚΗΡΥΞ" στη Νέα Υόρκη- Διαδήλωση αντιφασιστών\nΣυνεχίζουν να προκαλούν τα διάφορα φασιστοειδή ανα την υφήλιο. Με ανώνυμη διαφημιστική καταχώριση που προφανώς πληρώθηκε αδρά διαφημίζουν τον δικτάτορα Παπαδόπουλο με ένα διθυραμβικό κείμενο που δεν έχει καμιά ιστορική βάση στην ομογενειακή εφημερίδα της Νέας Υόρκης "ΕΘΝΙΚΟΣ ΚΗΡΥΞ".\nΤο θέαμα είναι αποκρουστικό για...\nτους συμπολίτες που έζησαν στα ξερονήσια και στα μπουντρούμια του ΕΑΤ-ΕΣΑ τις "περιποιήσεις" των βασανιστών της Χούντας του Παπαδόπουλου.\nΌμως, όπως απέδειξε και η ιστορική έρευνα, τα λαμόγια του καθεστώτος ήταν τόσο αχόρταγα που δημιουργούσαν σκάνδαλα το ένα πίσω από το άλλο. Όμως, η καθεστωτική προπαγάνδα με την ανοχή των καθεστωτικών καναλιών έχουν καταφέρει να περάσουν το ανιστόρητο ότι επί χούντας η χώρα μας ζούσε ωσάν να ευρίσκετο στον ...παράδεισο.\nπλατεία Αθήνας στη Νέα Υόρκη\nΟι έλληνες κομμουνιστές που ζουν στη Νέα Υόρκη ετοιμάζουν διαδήλωση για την 21η Απριλίου που θα γίνει στην πλατεία Αθήνας και θα βροντοφωνάξουν "Ποτέ ξανά φασισμός" και "Ποτέ ξανά χούντα" στη μνημη των θυματων της χουντας


Forzajuve.gr: Η αίσθηση πως αυτό το καλοκαίρι θα φύγει από τη Γιουβέντους μια βασική της δύναμη\nΗ αίσθηση πως αυτό το καλοκαίρι θα φύγει από τη Γιουβέντους μια βασική της δύναμη\nΕνός χαμένου τελικού μύρια έπονται. Και τη στιγμή που προπονητής και ποδοσφαιριστές ξεκουράζονται, επικρατεί μεγάλη ένταση στο στρατόπεδο της Γιουβέντους.\nΒασικά θέματα συζήτησης είναι δύο: η στάση του Ντάνι Αλβες και τι έγινε στο ημίχρονο του τελικού του Champions League. Για το πρώτο φαίνεται να έχει βρεθεί ήδη η λύση. Το δεύτερο είναι αρκετά πιο σύνθετο.\nΥπάρχουν δύο σημαντικά δεδομένα: τα γραφόμενα της La Repubblica και της La Stampa. Στην Ιταλία λένε «…αφού το έγραψε η La Repubblica, έγινε». Τόσο μεγάλο είναι το κύρος της εφημερίδας. Οσο για τη La Stampa, τα πολλά περισσεύουν για την εφημερίδα των Ανιέλι. Θα σταθούμε στο πολύ απλό: αν η οικογένεια ήθελε να μη βγει τίποτα, δε θα δημοσιευόταν.\nΑφού κρατήσουμε τα δύο στοιχεία, ας πάμε παρακάτω. Και στις δύο περιπτώσεις εμπλέκεται ένας ποδοσφαιριστής: ο Λεονάρντο Μπονούτσι. Ο Ιταλός βγήκε και διέψευσε τα πάντα και προς υπεράσπισή του και μίλησε για δικαστική αντεπίθεση.\nΑς θυμηθούμε γιατί ο Μπονούτσι είχε μείνει εκτός αποστολής, πριν δυο-τρεις μήνες, πριν το πρώτο ματς με την Πόρτο. Επειδή στο αδιάφορο παιχνίδι με την Παλέρμο είχε δώσει εντολή-οδηγία στον Μασιμιλιάνο Αλέγκρι. Κάτι τέτοιο λέγεται πως έκανε και τώρα, στο ημίχρονο του Κάρντιφ. Φαίνεται πως του αρέσει του Μπονούτσι να μπλέκεται στα προπονητικά.\nΒέβαια, σύμφωνα με τα δημοσιεύματα των Ιταλών, δεν έμεινε στις οδηγίες. Φέρεται να προχώρησε λίγο παρακάτω και οι φήμες λένε πως σήκωσε χέρι κατά του Πάουλο Ντιμπάλα. Κατά του ποδοσφαιριστή που ο Ντάνι Αλβες έδωσε συμβουλή να φύγει για να βρει την υγειά του. Η απαράδεκτη ατάκα του Βραζιλιάνου στον Αργεντίνο έχει, μετά τα όσα έχουν γραφτεί, λίγο μεγαλύτερο νόημα τώρα.\nΕγιναν τα πράγματα όμως έτσι; Κανείς δεν μπορεί να δώσει μια σίγουρη απάντηση. Αλλά κανείς δεν μπορεί να πει πως κύλησαν όλα ομάλα. Ο Μπονούτσι φαίνεται να πρωταγωνιστεί αρνητικά σε ένα 15λεπτο που μπορεί να του αλλάξει την καριέρα.\nΚατά τη διάρκεια της σεζόν, ο Ιταλός αμυντικός είχε πει πως είχε σκεφτεί, πριν απορρίψει, την πρόταση της Μάντσεστερ Σίτι. Με τη σειρά της, η Γιουβέντους απέρριψε πρόταση 60 εκατ. ευρώ. Ολα αυτά όταν τα πάντα ήταν ιδανικά στην ομάδα. Σήμερα είναι κάπως διαφορετικά.\nΟ Μπονούτσι δείχνει να είναι στη σέντρα. Για τον Ιταλό άσο υπάρχουν κάποια στοιχεία που θα τον έφερναν εκτός ομάδας πιο εύκολα από κάθε άλλη φορά. Πρώτα απ’ όλα, όπως φαίνεται μιλάει πολύ σε στιγμές που πρέπει ν’ ακούει. Παράλληλα, αξίζει δεκάδες εκατομμύρια καθώς είναι ένας από τους καλύτερους στη θέση του. Είναι ένα σημαντικό περιουσιακό στοιχεία της ομάδας. Επίσης, αλλά πολύ σημαντικό, δεν έχει μαζί του ένα σύμμαχο που θα έπρεπε: τον προπονητή του. Αν την έκανε δύο φορές στον Αλέγκρι, ο αλενατόρε δε θα θέλει να συμβεί και τρίτη.\nΤέλος, ο ίδιος ο Μπονούτσι έχει σαρώσει τα πάντα με τη Γιούβε. Είναι ένας από αυτούς που έχει κατακτήσει τα 6 σερί πρωταθλήματα και τα 3 κύπελλα Ιταλίας. Επαιξε δύο τελικούς Champions League, τους έχασε και τους δύο. Μετά τα όσα έχουν γίνει, μια πρόκληση στυλ… Βιντάλ, θα περάσει πιο εύκολα από το μυαλό του. Κορεσμός; Μια νέα πρόκληση; Οπως το δει κανείς, μέσα θα πέσει.\nΔεν ξέρω αν η ομάδα εντέχνως οδηγεί τα πράγματα προς αυτή την εξέλιξη ή θα το αποφασίσει πρώτος ο ίδιος ο ποδοσφαιριστής αλλά η αίσθησή μου είναι πως αυτό το καλοκαίρι θα φύγει ένας πρωτοκλασάτος από το Τορίνο. Και αυτός θα είναι ο Λεονάρντο Μπονούτσι.\nΣχετικά tags Απόψεις, Γιουβέντους, Λεονάρντο Μπονούτσι, Blogger Don Vito\nGiorgos Vidakis 21 Ιουνίου 2017 - 1:00 π.μ.\nΝα φυγει γιατι μονο προβληματα δημιουργει στην ομαδα. Στον τελικο το πιστευα παρα πολυ οτι θα το παρουμε κ με βαση το προτο ημιχρονο το πιστεψα ακομα περισοτερο,αλλα η εικονα του δευτερου με προβλαματησε τοσο πολυ που ελεγα απο μεσα μου ειναι στημενο το ματσ δεν γινετε τοσο μεγαλη διαφορα.η ομαδα ξενερωσε με τον μπονουτσι κ το ματς εγινε τραγωδια.\nΑνώνυμος 21 Ιουνίου 2017 - 1:02 π.μ.\nΜακάρι να ηρεμήσουν τα αποδυτήρια. Μάλλον είναι πολύ κλικαδόρος.\nΤο 2015 θέλανε να πουλήσουν τον Βιντάλ.Τράκαρε και ετσι βρήκαν την δικαιολογία για να τον πουλήσουν.Το 2016 θέλανε να πουλήσουν τον Πογκμπά.Εκει υπήρχε Ραιολα άρα...\nΤώρα θέλουν να πουλήσουν Μπονούτσι και ίσως Σάντρο.Πιστεύω ειναι μια καλή ιστορία αυτή που βγήκε έτσι ώστε να πουλήσουν και να συνεχήσουν και με το θέατρο ότι είμαστε ομάδα που δεν πουλάει εκτός όταν βρισκόμαστε κάτω απο ειδικές καταστάσεις.\nΆρα η δικιά μου αίσθηση είναι οτι και αυτό το καλοκαίρι θα φύγει ένας τουλάχιστον πρωτοκλασάτος ποδοσφαιριστής οπως έγινε και τα δύο προηγούμενα και θα γίνει και το επόμενο γιατί είμαστε ομάδα που πουλάει.Αυτό είναι κακό ή καλο εξαρτάται πως το βλέπει κανείς.\nΕγώ πιστεύω ότι πρέπει κάποια στιγμή να σταματήσει η ομάδα να πουλάει τους πρωτοκλασάτους.Δεν πιστεύω ότι φέτος είμασταν καλύτεροι απο πέρσι,απλά πέρσι είμασταν άτυχοι στην Ευρώπη.Κάθε σεζόν η ομάδα έχει κενά στο ρόστερ.\nυγ.Συγχαρητηρια για το σάιτ παιδιά.Σας παρακολουθώ καιρό και η δουλειά σας είναι εξαιρετική\nPanos Skondras 21 Ιουνίου 2017 - 5:41 μ.μ.\nη ενεργοποιηση της option του Benatia ηταν το πρωτο σημαδι. υπαρχει ακομα ο Chiellini, ο Barzagli και οι δυο πολλα υποσχομενοι νεαροι... δυστυχως ολα αυτα που γραφονται μου μοιαζουν ως τη δικαιολογια για να αποδεχτει ο κοσμος την πωληση του καλυτερου μας αμυντικου. και δεν ειναι φυσικα τυχαιο οτι πρωταγωνιστικο ρολο αναλαμβανει η εφημεριδα της οικογενειας.


ΤΡΙΧΕΣ – Ένα παιδί & ένα κουτάβι μεγαλώνουν μαζί, στον ύπνο τους!\nPosted by km × 29/04/2015 at 17:52\nΈνα γλυκό παιδί και ένα χαριτωμένο κουτάβι κλέβουν καρδιές με τις φωτογραφίες τους σε στάσεις…ύπνου!\nΤα δύο φιλαράκια έχουν κατακτήσει τις καρδιές των φίλων του Διαδικτύου χάρη στις φωτογραφίες τους, στις οποίες αποτυπώνεται με τον πιο φυσικό και όμορφο τρόπο η τρυφερότητα και η παράλληλη ανάπτυξή τους.\nΌλα ξεκίνησαν τα περασμένα Χριστούγεννα, όταν η οικογένεια μετακόμισε εκτός πόλης και απέκτησε σκύλο, μετά από επίμονη απαίτηση των παιδιών. Έψαξαν σε διάφορα καταφύγια αδέσποτων ζώων και τελικά επέλεξαν ένα ημίαιμο κουτάβι.\nΟ μικρός κούταβος Τεό τους κέρδισε με τη συμπεριφορά του: αναζητούσε την ανθρώπινη επαφή και την προσοχή από την πρώτη στιγμή που τους είδε. Μετά από τρεις μέρες στο σπίτι ο μικρός Τεό έτυχε να ξαπλώσει για ύπνο με το μικρότερο παιδί της οικογένειας, τον Μπο.\nΗ μητέρα της οικογένειας, βλέποντας τόση γλύκα μαζεμένη, αποφάσισε να τους βγάλει μία φωτογραφία και να τη δημοσιεύσει στο διαδίκτυο. Αγκαλιασμένα, σκεπασμένα, κουλουριασμένα ή τεντωμένα τα δύο…μωρά, το ένα δίποδο και το άλλο τετράποδο, έκαναν πολλούς να … «λιώσουν»!\nΗ μαμά του Μπο απέκτησε χιλιάδες followers στο λογαριασμό της στο Instagram και χαρίζει καθημερινά μέσα από τις φωτογραφίες της ένα χαμόγελο σε πολλούς ανθρώπους.\nΤο κλου της υπόθεσης\nΠλέον ο Τεό μεγάλωσε και… μαντέψτε! Κοιμάται αγκαλιά με το τέταρτο -νεότερο- μέλος της οικογένειας. Γιατί οι συνήθειες δεν αλλάζουν και άλλωστε δεν υπάρχει ομορφότερο πράγμα από το να μεγαλώνει ένα παιδί με ένα πλάσμα που του προσφέρει ασφάλεια και τρυφερότητα.\nTags: instagram × trihes × ημίαιμο × κουτάβι × μπο × παιδί × παιδιά × συμβίωση × τεό × τρίχες × τρυφερότητα × υιοθεσία\nΞεκαρδιστικό βίντεο με σκυλάκι που μεταφέρει το πιάτο του08/05/2015\nεκπαίδευση κουτάβι παιχνίδι υιοθεσία βόλτα σκύλος νόμος ασφάλεια αδέσποτο κτηνίατρος συμπεριφορά ζώα αδέσποτα γάτα τρίχες φόβος στείρωση κακοποίηση παζάρι γατάκι


ΔΑΣΑΡΧΕΙΟ ΠΥΡΓΟΥ: Νέες εργολαβίες για την συντήρηση των δασικών δρόμων – Skalistiri News\nΔΑΣΑΡΧΕΙΟ ΠΥΡΓΟΥ: Νέες εργολαβίες για την συντήρηση των δασικών δρόμων\n«Προσπαθούμε καθημερινά να συντηρούμε\nτους δασικούς δρόμους ώστε να είμαστε προετοιμασμένοι σε ενδεχόμενες πυρκαγιές»\nΓια τις συντηρήσεις που γίνονται αυτό το διάστημα στους δασικούς δρόμους αλλά και τις νέες εργολαβίες που τρέχουν μίλησε στο skalistiri.news ο Δασάρχης Πύργου Παναγιώτης Λάττας.\nΟ κ. Λάττας μιλώντας στο skalistiri.news αναφέρθηκε στη καθημερινή προσπάθεια που καταβάλει το Δασαρχείο Πύργου ώστε οι δασικοί δρόμοι, οι δεξαμενές και τα πυροφυλάκια της περιοχής να είναι στην καλύτερη δυνατή κατάσταση ώστε να αντιμετωπιστούν αποτελεσματικά ενδεχόμενες πυρκαγιές.\nΌπως ανέφερε «Εμείς ως Δασαρχείο έχουμε ως βασικό μας μέλημα τους καθαρισμούς των διαφόρων περιοχών. Για δε την πρόληψη των δασικών πυρκαγιών δουλεύουμε πάνω σε τέσσερις πυλώνες.\nΟ πρώτος είναι οι καθαρισμοί που είναι σε εξέλιξη και νομίζω πως τα αποτελέσματα είναι πολύ θετικά.\nΟ δεύτερος πυλώνας είναι οι δεξαμενές μας οι οποίες είναι 25 στον αριθμό, σε πλήρη λειτουργία και γεμάτες νερό οποιαδήποτε στιγμή χρησιμοποιηθούν από το πυροσβεστικό σώμα.\nΟ τρίτος πυλώνας αφορά τα τρια πυροφυλάκιά μας στην Κορυφή, την Αρχαία Ολυμπία και το Κρυονέρι. Και αυτά είναι σε πολύ καλή κατάσταση, θέλουν βέβαια κάποιες βελτιώσεις οι οποίες πρόκειται να γίνουν. Κάθε χρόνο έχουμε και φθορές σε αυτά από τα έντονα καιρικά φαινόμενα».\nΣυντηρήσεις δρόμων και νέες εργολαβίες\nΣυνεχίζοντας ο κ. Λάττας αναφέρθηκε στις νέες εργολαβίες που πρόκειται να γίνουν για τους Δήμους Πύργου και Αρχαίας Ολυμπίας.\nΌπως σημείωσε «Τέλος έχουμε τον πυλώνα που αφορά τις συντηρήσεις των δασικών δρόμων. Σε αυτό το κομμάτι έχουμε δυο εργολαβίες σε εξέλιξη αυτή την στιγμή. Η μια αφορά τον Δήμο Πύργου και η άλλη στο Δήμο Αρχαίας Ολυμπίας οι οποίες είναι προϋπολογισμού 10.000 και 9.000 ευρώ αντίστοιχα και καλύπτονται από το πρόγραμμα του Πράσινου Ταμείου.\nΑυτές θα ολοκληρωθούν εντός των ημερών. Εχουμε συνεργασία με τους προέδρους και τους Δημάρχους ώστε να έχουμε το καλύτερο δυνατό αποτέλεσμα. Σε αυτές τις δυο εργολαβίες το μεγαλύτερο βάρος το δώσαμε στην περιοχή από Αρχαία Ολυμπία, Λούβρο, Βασιλάκι, Άσπρα Σπίτια, εκεί δηλαδή που είναι το παρθένο δάσος.\nΓια την δε εργολαβία του Πύργου θα δώσουμε μεγαλύτερη βαρύτητα στην περιοχή της Ώλενας όπως στο Γούμερο, την Ώλενα που εκεί υπάρχει μεγάλο πρόβλημα λόγω καταστροφής του δρόμου από τις βροχοπτώσεις του χειμώνα.\nΥπάρχει ακόμα ένα πακέτο εργολαβιών που είμαστε τώρα στη διαδικασία δημοπράτησης και που προέρχονται από το πρόγραμμα Δημοσίων Επενδύσεων. Είναι 12000 ευρώ για τον Δήμο Πύργου και 12.000 ευρώ για το Δήμο Αρχαίας Ολυμπίας. Θα γίνει και εδώ αντίστοιχη ανάθεση μετά από μειοδοτικό διαγωνισμό στο τέλος Ιουλίου».


Σήμερα, η HTC δημοσίευσε τα οικονομικά αποτελέσματα της. Για το 2019, τα έσοδα της HTC ανήλθαν σε 10,01 δισ. Δολάρια Ταϊβάν (0,33 δολάρια η μετοχή), σημειώνοντας μείωση 57,82% σε ετήσια βάση και μείωση κατά 87% στα συνολικά έσοδα από το 2017 και το χειρότερο αποτέλεσμα σε 19 χρόνια. Ο αρθρογράφος του Bloomberg Tim Culpan επεσήμανε ότι τα έσοδα από την πώληση των AirPods της Apple για δύο εβδομάδες θα είχαν αποφέρει περισσότερα έσοδα από ότι η HTC σε ένα χρόνο.\nΤα έσοδα μειώθηκαν επειδή η ταϊβανέζικη εταιρεία περιόρισε την επιχείρηση smartphone της, (την οποία πούλησε σε ένα μεγάλο μέρος της στην Google πριν από δύο χρόνια) και επικεντρώθηκε σε συσκευές εικονικής πραγματικότητας και αξεσουάρ. Πέρυσι, η HTC έκανε σημαντικές αλλαγές στη στρατηγική της για smartphone σε πολλές χώρες, συμπεριλαμβανομένης και της Ινδίας. Η τελευταία θεωρείται η δεύτερη μεγαλύτερη αγορά smartphone στον κόσμο. Η HTC δεν διαθέτει πλέον προϊόντα ναυαρχίδες και high-end smartphone στην Ινδία, αλλά επικεντρώνεται κυρίως σε τηλέφωνα μεσαίας κατηγορίας. Έτσι είχε μεγάλη επίδραση στα αποτελέσματα της εταιρείας.\nΤον Σεπτέμβριο, η HTC διόρισε ένα ειδικό σύμβουλο τηλεπικοινωνιών, τον Yves Maitre, ως νέο CEO της. Σε συνέντευξη του στο TechCrunch Disrupt πέρυσι, ο Maitre αποκάλυψε με ειλικρίνεια σχετικά τις πρόσφατες επιδόσεις της πάλαι ποτέ κορυφαίας εταιρείας, λέγοντας ότι η εταιρεία “έχει σταματήσει να καινοτομεί στα smartphone”.\nΟ Maitre δήλωσε ότι η εταιρεία θα επικεντρωθεί σε συσκευές εικονικής πραγματικότητας και τις εφαρμογές της για το μέλλον. Μεταξύ αυτών, μπορούμε να αναφέρουμε την εκπαίδευση και την μόρφωση. Τα πρόσφατα τρίμηνα, η HTC παρουσίασε τα ακουστικά Vive Pro Eye για επιχειρήσεις. Αποτελούν βελτιωμένα ακουστικά VR για καταναλωτές που έρχονται αντιμέτωπα αλλά και ανταγωνίζονται με τα προϊόντα του Facebook. Επίσης, ήταν παραγωγός σε φιλμ VR στο Φεστιβάλ Κινηματογράφου της Βενετίας. Η εταιρεία δεν έχει αποκαλύψει πόσα ακουστικά VR έχουν πουληθεί. Αλλά από ότι φαίνεται ότι δεν έχει καλές επιδόσεις και σε αυτόν τον τομέα.\nTags: htcέσοδαμείωση κερδών\nNext post Huami Amazfit T-Rex: επίσημο με πιστοποίηση MIL-STD-810G!\nPrevious post Galaxy Fold 2: νέα renders επιβεβαιώνουν τον σχεδιασμό\nXiaomi: πατέντα για σαρωτή δακτυλικών αποτυπωμάτων σε όλη την οθόνη!


Άρχισαν τα όργανα για το «σπάσιμο» του Καλλικράτη – Ποια περιοχή στην Αττική ζητά «ανεξαρτησία» | Αττικός Παρατηρητής\nΞεκίνησαν παρασκηνιακώς συζητήσεις και στο Σαρωνικό\nΤην περασμένη Πέμπτη, στα Μέγαρα, συνεδρίασε επιτροπή αποτελούμενη από Νεο-Περαμιώτες μέλη του δημοτικού και τοπικού συμβουλίου, τοπικούς φορείς αλλά και δημότες, η οποία μετά από πρόταση τουΓεωργίου Νικολάου συγκροτήθηκε με θέμα την διεκδίκηση της ανεξαρτητοποίησης της Νέας Περάμουαπό το Δήμο Μεγαρέων.\nΣτην συνεδρίαση ειπώθηκε πως η Νέα Πέραμος είναι μία από τις 10 μεγαλύτερες Μικρασιατικές κοινότητες στη Ελλάδα, ενώ τονίστηκε ότι η κίνηση είναι καθαρά των πολιτών της Νέας Περάμου και όχι πολιτικών παρατάξεων. Ο λόγος που ωθεί πολίτες και αιρετούς να συμφωνούν με μια τέτοια πρόταση εμφανίζεται να είναι η υποβάθμιση που βιώνουν στην περιοχή μετά την ενοποίηση του δήμου με τα Μέγαρα. Χαρακτηριστικά κάποιοι πολίτες δήλωσαν πως επιβαρύνεται η Νέα Πέραμος από την άσχημη κατάσταστη των οικονομικών του Δήμου Μεγαρέων, ενώ θα μπορούσε να είναι ανεξάρτητος και αυτάρκης δήμος.\nΣυζητήσεις για την απόσπαση από τα Καλύβια των τριών κοινοτήτων του παραλιακού μετώπου, έχουν ξεκινήσει παρασκηνιακώς και στον Δήμο Σαρωνικού και έχει βολιδοσκοπηθεί και ο Αττικός Παρατηρητής, για την στάση που θα κρατούσε σε μια τέτοια πρόταση. Ορισμένοι σ΄ αυτή την διεκδίκηση συμπεριλαμβάνουν και το Λαγονήσι.\nΕίναι βέβαιο ότι αν η κυβέρνηση δεν κόψει από την γέννησή τους τέτοιες πρωτοβουλίες, είναι βέβαιο ότι θα χαθεί ο έλεγχος και θα προστεθούν και νέα προβλήματα στα όσα ήδη έχει.\n4 Σχόλια to “Άρχισαν τα όργανα για το «σπάσιμο» του Καλλικράτη – Ποια περιοχή στην Αττική ζητά «ανεξαρτησία»”\n27 Μαΐου 2015 στις 13:50\nγιατι μηλατε για των ανυπαρκτο δημαρχο αληθεια πιστευουν πολοι οτι εχωμε δημαρχο\n25 Μαΐου 2015 στις 13:05\nΑντε να αρχισουν τα οργανα!\nΜηπως και τρομαξουν καποιοι και δωσουν την σημασια που πρεπει.\nΓια τον Δημο καλυβιων, για τον δρομο καλυβιων κλπ μηπως και απογαλακτηστουμε και παρει η παραλια απο την Βαρκιζα ( Αλιανθος) μεχρι το Σουνιο την ΑΞΙΑ που πρεπει.\nΕιναι δυνατον τετοιο σκουπιδι στην παραλιακη? Ειναι δυνατον να εχει ολα τα καλυβια πεζοδρομια ενω ολο το παραλιακο μετωπο να ειναι στα σκουπιδια και στα χορτα. Δειτε ολα τα καλυβια υπαρχει πουθενα χωματοδρομος? ΟΧΙ για ελατε στο Λαγονησι και οχι παραλια καλυβιων που θελουν καποιοι καρεκλοκενταυροι.\nΕγω ξερω πως αν εσυ δεν θελεις να κανεις κατι κατσε στην ακρη για να το φτειαξει αλλος και καλυτερα.\nΟχι μην και τυχον χασω τα προνομια και την καλη μου.\nΑληθεια γιατι στην Αγια Μαρινα ειναι ευχαριστημενοι με τον Δημο τους. Ο δημαρχος και ΜΠΡΑΒΟ ΤΟΥ εχει σκυψει στα προβληματα!\nΣοφρωνη παρε φορα γιατι τα πραγματα δεν θα σου βγουν σε καλο!\n26 Μαΐου 2015 στις 11:55\nKυρ πανο κουβαλας μεγαλο κομπλεξ για τα καλυβια..\nτα καλυβια σου φταινε που εχει σκουπιδια η παραλιακη;\nοταν αγοραζες το οικοπεδακι σου για να κανεις το λαθραιο σου, αφησες χωρο\nγια πεζοδρομια;; οχι βεβαια, εαν ηταν δυνατον να εκλεινες και τον δρομο\nθα το εκανες.\nτον καδο σκουπιδιων τον θελεις διπλα στο οικοπεδο;; οχι βεβαια,οκαδος να παει στου διαολου την μανα…ακομα και στα καλυβια και θα περνας εσυ ο πονηρος και θα πετας την σακουλα με τα αποριματα σου μεσα απο το αυτοκινητο σου.\nοταν χτιζατε αναρχα σε ολη την παραλιακη ζωνη ηταν καλα..τωρα λουστειτε τα προβληματα σας, και περιμενετε απο τον αλλο επιτυχιμενο δημαρχο τον\nσοφρονη να σας τα λυσει…\n27 Μαΐου 2015 στις 13:02\nΚομπλεξ δεν εχω με τα καλυβια. Εχω με την νοοτροπια της επαρχιας , του χωριατη και του οτιδηποτε αλλο συνεπαγεται με αυτο.Δεν ξερεις δεν πρεπει να μιλας. Ξερω πως τα εργα που εγιναν στα καλυβια σου δεν εγιναν οπως αναλογουσε στο Λαγονησι. Ξερω πως οταν εγινε το αποχευτικο η υδρευση πως δεν μπηκε ουτε ενα ευρω στο Λαγονησι. Ξερω πως οταν πηγα να κανω την αδεια πολεδομιας με υποχρεωσαν για διπλη θεση παρκινγκ αλλα ο δρομος τα τελευταια 1500 μετρα ειναι χωματοδρομος. Μηπως θελεις να μιλησω για το ανοιγμα που θα περναει το αυτοκινητο το πληρωσα εν ετοι 2001 5000 ευρω στην πολεοδομια. Εσυ σιγουρα και οι αλλοι συμπολιτες σου δεν εχετε δωσει ουτε 1 ευρω στην πολεοδομια. Μην μου πεις κατι ξερω. Εχω κτισει την πολεοδομια μηχανογραφικα και το κτηματολογιο. Ασε λοιπον το πνευμα. ΝΑΙ εχω κατι κοπροσκυλα γειτονους με αυθαιρετα με σκουπιδια τους δεξια αριστερα και μαλωνω καθε μερα μαζι τους. Με σενα που αν εισαι νομιμος δεν εχω προβλημα για να μαλωσω. Αν εισαι η εξαιρεση ΝΑΙ . Αλλα ρε μπαρμπα για πες μου που εχει πεζοδρομια σε οικοπεδα μπροστα και δρομους ασφαλτροστρωμενους εισαι και βεβαια ευχαριστημενος.\nΔυστυχως με το θεμα ευχαριστημενος θα ειμαι οταν θα ερθει κανενας Γερμανος η κανενας Γαλλος που θα αγορασει την χωρα μας και θα μας βαλει το ενα ποδι σε δυο παπουτσια για να τρεχουμε και να μην φτανουμε\nΚαι επιτελους μαθε να γραφεις σε υπολογιστη εχει και αυτοματη διορθωση στην ΓΡΑΜΜΑΤΙΚΗ\nΜα-Δούρου: Αττική «Αποσυνθηκοποιημένη» περιοχή! Την εποχή της πασοκικής γραφικότητας, περνώντας το διάσελο για Άνω...\n« Εβδομάδα με καταιγίδες και λασποβροχές – Πότε θα αρχίσει να χαλάει ο καιρός\nΚυκλοφόρησε η ηλεκτρονική έκδοση του Αττικού Παρατηρητή (τεύχος 120 Μάιος 2015) »


Έχουμε συγκεντρώσει πληροφορίες για κάθε φυλλάδιο και έκπτωση Discount Markt από όλη την Ελλάδα! Εάν βρίσκονται κρυμμένα σε έναν κατάλογο, στο διαδίκτυο ή ακόμα και εκτός σύνδεσης, μπορείτε να τα βρείτε στον ιστότοπό μας - Promotheus.gr.\nΠολλοί άνθρωποι θέλουν να εξοικονομήσουν χρήματα με τις αγορές τους στο Discount Markt. Έχουμε συγκεντρώσει όλες τις πληροφορίες σχετικά με τις εκπτώσεις Discount Markt, για να πετύχετε τις καλύτερες τιμές και να εξοικονομήσετε χρήματα. Απλώς ρίξτε μια ματιά στις πιο πρόσφατες προσφορές και στα τελευταία φυλλάδια εδώ και μάθετε πώς μπορείτε να εξοικονομήσετε χρήματα για τα προϊόντα που αγαπάτε. Μην ξεχνάτε, η εξοικονόμηση χρημάτων είναι η βάση για την επιτυχία!\nΠρόκειται για τη σωστή στάση απέναντι στην εξοικονόμηση χρημάτων. Μπορεί αυτήν τη στιγμή να εξοικονομήσετε μόνο λίγα ευρώ, αλλά κάθε μικρή προσπάθεια μετράει και η εξοικονόμηση με τις προσφορές Discount Markt είναι ένας καταπληκτικός τρόπος για να αξιοποιήσετε στο έπακρο τα χρήματά σας. Το μόνο που χρειάζεται για να κάνετε οικονομία είναι να κάνετε έξυπνες αγορές, αλλά και λίγη έρευνα πριν τις αγορές σας στο Discount Markt. Χρειάζεται λίγο χρόνο, αλλά με τα φυλλάδια μας μπορείτε να εξοικονομήσετε πολλά χρήματα!\nΣε αυτή τη σελίδα, θα βρείτε 1 ισχύοντα φυλλάδια από Discount Markt που ισχύουν μέχρι 02.07.2022. Στα φυλλάδια, θα βρείτε ειδικές προσφορές και εκπτώσεις κυρίως για προϊόντα της κατηγορίας Σούπερ μάρκετ κι Υπεραγορές, ειδικότερα: κοτόπουλο, γάλα, μπύρα, fairy, σαλάμι, lux, χυμός πορτοκάλι, καφές, σοκολάτα, σπανάκι, την οποία μπορείτε να αγοράσετε στα καταστήματα 74 στις Θεσσαλονίκη, Λάρισα, Σέρρες, Καβάλα, Κατερίνη, κ.λπ. Εάν ενδιαφέρεστε για εκπτώσεις, προσφορές και ειδικές προσφορές σε άλλα καταστήματα, δείτε τα φυλλάδια ακόμη 73 λιανοπωλητών των οποίων τα φυλλάδια είναι διαθέσιμα στο Promotheus.gr. Μπορείτε επίσης να περιηγηθείτε στο αρχείο του Discount Markt για να δείτε 151 φυλλάδια που δεν ισχύουν πλέον.


Αεροπορικά από Λούκα Μάλτα για Όσλο Γκαρντεμέν από 89 € | Skyscanner\nΑεροπορικά από Λούκα Μάλτα για Όσλο Γκαρντεμέν\nΣτοιχεία πτήσης Λούκα Μάλτα για Όσλο Γκαρντεμέν\nΜέση διάρκεια πτήσης, συνολική απόσταση 2720 χιλιόμετρα\nΠοια είναι η καλύτερη τιμή για μετ' επιστροφής πτήση από Λούκα Μάλτα προς Όσλο Γκαρντεμέν;\nΗ καλύτερη τιμή που βρήκαμε στην Skyscanner για αεροπορικό εισιτήριο από Λούκα Μάλτα προς Όσλο Γκαρντεμέν είναι 89 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Λούκα Μάλτα προς Όσλο Γκαρντεμέν;\n3ώρες 55λεπτά είναι η μέση διάρκεια πτήσης από Λούκα Μάλτα προς Όσλο Γκαρντεμέν.\nΠόσες αεροπορικές εταιρείες πραγματοποιούν απευθείας πτήσεις από Λούκα Μάλτα προς Όσλο Γκαρντεμέν;\nΥπάρχει μία αεροπορική εταιρεία που πραγματοποιεί πτήσεις απευθείας από Λούκα Μάλτα προς Όσλο Γκαρντεμέν.


Η Hellenic Seaways και η Popaganda σε στέλνουν διακοπές στη Σέριφο - POPAGANDA\nΤΑΞΙΔΙΗ Hellenic Seaways και η Popaganda σε στέλνουν διακοπές στη Σέριφο\nΗ Hellenic Seaways και η Popaganda σε στέλνουν διακοπές στη Σέριφο\nΚέρδισε το διπλό εισιτήριο μετ’ επιστροφής για το κυκλαδίτικο νησί.\nΑυτή είναι μια φανταστική και ωραία που μπορεί να έγινε μια ζεστή Τετάρτη του Ιουνίου. Πηγαίνοντας στο γραφείο είπαμε τη συνηθισμένη καλημέρα στο group του what’s app που έχουμε και αρχίσανε όλοι να γράφουν ότι δεν αντέχουν, ο,τι χρειάζονται διακοπές, και άλλα ανάλογα, μέχρι που ένας από την παρέα, γράφει την υπέρτατη ιδέα! «Πάμε Σέριφο για τριήμερο. Έχω ένα εξοχικό δίπλα στη θάλασσα που μας χωράει όλους!». Όλοι ταυτόχρονα απάντησαν φυσικά «Φύγαμε!», η οργανωτική της παρέας ανέλαβε να μπει στο site της Hellenic Seaways, να κλείσει εισιτήρια και να φροντίσει να μας προωθήσει τα smart tickets στα κινητά μας.\nΤην μεθεπόμενη κιόλας ημέρα βρισκόμασταν στο λιμάνι του Πειραιά, με τα smart phone στο χέρι, και τη διάθεση μας στα ύψη, ήμασταν έτοιμοι για επιβίβαση. Το ταξίδι ήταν μόλις 2 ώρες και το Flying Cat έμοιαζε να «πετάει» πάνω από τα κύματα. Ήταν ένα ευχάριστο και γρήγορο ταξίδι. Ούτε που κατάλαβα πότε φτάσαμε. Στο πλοίο λύναμε σταυρόλεξα και οργανώναμε το πρόγραμμα της επόμενης ημέρας. Θα πηγαίναμε στην Ψιλή Άμμο, θα απολαμβάναμε τα καταγάλανα νερά της και έπειτα θα τρώγαμε ψάρια στο ταβερνάκι. Θα πηγαίναμε μια βόλτα στην Πόλη της Σερίφου, ίσως για μερικά ουζάκια και περπάτημα και θα καταλήγαμε στο αγαπημένο «Yacht» για ολονύχτιο χορό. Έτσι και έγινε! 2 κορίτσια και 2 αγόρια σε ένα αμάξι, γυρίσαμε όλο το νησί μέσα σε τρεις ημέρες, ανακαλύψαμε τα πιο όμορφα σποτ και ξεχάσαμε για λίγο την ρουτίνα της Αθήνας και τις καθημερινές υποχρεώσεις από σχολές και δουλειά.\nΣήμερα, λίγες μέρες μετά την πρώτη μου απόδραση, μαθαίνω ότι η Hellenic Seaways δίνει την ευκαιρία, σε έναν τυχερό να περάσει κ εκείνος με την παρέα ενός φίλου ή μιας φίλης ξέγνοιαστες μέρες στη Σέριφο .\nΓια να κερδίσεις στο διαγωνισμό θα πρέπει να μπεις στη σελίδα της Popaganda στο Facebook μέχρι την Κυριακη 12 Ιουλίου το απόγευμα και να κάνεις like, share και comment σε αυτό το post. Ο τυχερός νικητής θα αναδειχθεί μέσω κλήρωσης.\nΗ HSW θα εκδίδει δύο εισιτήρια μετ’ επιστροφής στο νικητή για την Σέριφο. Τα εισιτήρια που διατίθενται ως έπαθλο θα εκδίδονται στα ονόματα των νικητών του διαγωνισμού, δεν θα μεταβιβάζονται, ούτε θα μεταφέρονται σε ημερομηνία πέραν της ολοκλήρωσης της σαιζόν δρομολογίων του 2015 και δεν θα ανταλλάσσονται με χρήματα.\nPoVΣτα νησιά των Λωτοφάγων\nΤΑ ΓΚΟΜΕΝΙΚΑ7 μέρη για να ζήσεις το δικό σου ρομάντζο στις διακοπές


Τα Ανήλια: Συνέντευξη του τ. βασιλιά Κωνσταντίνου στην εφημερίδα «Sunday Times»\nΣυνέντευξη του τ. βασιλιά Κωνσταντίνου στην εφημερίδα «Sunday Times»\nΣυνέντευξη παραχώρησε ο βασιλιάς Κωνσταντίνος στην εφημερίδα ″The Sunday Times″, που κυκλοφόρησε στις 31 Ιανουαρίου 2015, με τίτλο:\n“Ο βασιλιάς Κωνσταντίνος επέστρεψε από την εξορία και βλέπει ελπίδα στις πολιτικές κατά της λιτότητας” αναφέρει το δημοσίευμα της εφημερίδας, που φιλοξενεί δηλώσεις στήριξης του Κωνσταντινου στη νέα κυβέρνηση του Αλέξη Τσίπρα.\nΌπως σημειώνει το δημοσίευμα, ο βασιλιάς Κωνσταντίνος έχει επιστρέψει μόνιμα στην Ελλάδα, μετά από 47 χρόνια «εξορίας» και τώρα ζει σε μια παραθαλάσσια κατοικία που ο ίδιος νοικιάζει.\n«Πλημμυρίζει συνέχεια, έχουμε λάσπη σε όλο το υπόγειο», εξομολογείται.\nSunday Times: Θα πρέπει να ήταν συντετριμμένος βλέποντας τη χώρα του να γονατίζει αλλά και ακόμα περισσότερο ταραγμένος που η χώρα του εξέλεξε τώρα μία αριστερή κυβέρνηση που πιθανότατα δεν τρέφει και τα αγαθότερα αισθήματα προς πρώην βασιλείς.\nΚωνσταντίνος: Η παράδοση της οικογένειάς μου είναι να μην εμπλέκεται στην πολιτική. Ποτέ δεν έχω ψηφίσει σε εθνικές εκλογές. Τον νέο αυτόν άνθρωπο που εκλέχθηκε πρωθυπουργός, τον Αλέξη Τσίπρα, τον γνωρίζω. Είναι ένας ιδιαίτερα λαμπρός και χαρισματικός άνθρωπος. Δεν δυσαρεστήθηκα καθόλου από την εκλογή του. Νομίζω ότι οι Ευρωπαίοι, όπως και οι Έλληνες θα πρέπει να του δώσουν μία ευκαιρία.\nSunday Times: Ο νέος πρωθυπουργός και ο βασιλιάς Κωνσταντίνος συναντήθηκαν πριν από τρία χρόνια στην αίθουσα διακεκριμένων επιβατών στο αεροδρόμιο των Αθηνών.\nΚωνσταντίνος: Διάβαζε μια εφημερίδα. Είπα, «Καλησπέρα», είπε, «Καλησπέρα» και στη συνέχεια κατάλαβε ποιος ήμουν. Κουβεντιάσαμε. Ήταν πολύ εύγλωττος. Μου ζήτησε αν είχα να του δώσω κάποια συμβουλή. Του είπα ότι υπάρχει ένα πράγμα που ο άνθρωπος δεν πρέπει ποτέ να χάσει, πράγμα που ισχύει για μια κυβέρνηση, και για μια χώρα, και αυτό είναι η αξιοπιστία. Οτιδήποτε πεις ότι θα κάνεις, να το κάνεις. Και να είσαι ειλικρινής αν χρειαστεί να αλλάξεις πορεία, διαφορετικά θα λένε ότι ήσουν ένας ακόμα πολιτικός όπως τους υπόλοιπους.\nΚωνσταντίνος: Περάσαμε πολύ άσχημες στιγμές κατά τον Δεύτερο Παγκόσμιο Πόλεμο, είμαστε στωικοί, αλλά οι δυσκολίες ξεπέρασαν κάθε όριο. Οι Άγγλοι μας βοήθησαν σε μεγάλο βαθμό. Σίγουρα υπάρχουν δεσμοί μεταξύ των δύο χωρών. Ξέρουν ότι δεν τα παρατάμε εύκολα.\nΚωνσταντίνος: Η Άνγκελα Μέρκελ είναι σκληρή, αλλά θα πρέπει να μας αντιμετωπίζουν ως ίσους, όχι ως μικρότερους ή κατώτερους. Πρέπει οι Έλληνες να έχουν ίση αντιμετώπιση. Αν δεν θες να χάσεις ολόκληρη τη χώρα, θα πρέπει να αποδεχτείς ότι η Ελλάδα έχει υποφέρει πραγματικά. Πρέπει να θέλουν να βοηθήσουν. Οι Έλληνες δεν μισούν τους Γερμανούς ακόμα, νομίζω, αλλά είναι ενοχλημένοι με αυτούς.\nΚωνσταντίνος: Σε αυτό το στάδιο του παιχνιδιού, εάν ένας από μας τραβηχτεί έξω θα προκαλέσει τον όλεθρο. Με αυτά τα αυξανόμενα περιστατικά τρομοκρατίας πρέπει να μείνουμε ενωμένοι, και όχι να αντιμαχόμαστε μεταξύ μας. Η Ελλάδα, στην γεωργραφική θέση που βρίσκεται, είναι σημαντική. Έχουμε τη Ρωσία, τη Μέση Ανατολή και την Ευρώπη στα σύνορά μας.\nΚωνσταντίνος: Το πρόβλημα της μετανάστευσης είναι πολύ δύσκολο σε όλη την Ευρώπη. Τα ξαδέρφια μου, σε κάθε χώρα μιλούν γι” αυτό το θέμα.\nΚωνσταντίνος: Με την επανεθνικοποίηση, από που θα εισπράττονται χρήματα; Αυτό είναι ένα πρόβλημα, θα πρέπει ίσως να κινείται πιο αργά (η κυβέρνηση). Χρειαζόμαστε ανάπτυξη και στις επενδύσεις. Αλλά μπορώ να καταλάβω την επιθυμία για αποκατάσταση των συντάξεων – Αν, και φυσικά, δεν περιμένω να πάρω εγώ σύνταξη .\nSunday Times: Δεν πρέπει να είναι ιδιαίτερα ευτυχής και για το γεγονός ότι ο νέος πρωθυπουργός αρνήθηκε να ορκιστεί στο Ευαγγέλιο.\nSunday Times: Λίγο μελαγχολικά, λέει ότι δεν πιστεύει ότι θα υπάρξει επιστροφή της Βασιλείας.\nΚωνσταντίνος: Γνώρισα έναν κομμουνιστή ηγέτη στη βόρεια Ελλάδα. Κάλεσε εμένα και τη βασίλισσα για καφέ την επόμενη μέρα. Όταν φτάσαμε σπίτι του, είχε ζωγραφίσει ένα καταπληκτικό στέμμα για εμάς, το οποίο στην κορυφή του είχε ένα σφυροδρέπανο. Αυτό νομίζω τα λέει όλα. Στην ευχαριστήρια επιστολή που του έγραψα, την υπέγραψα με τη φράση: «Ο σύντροφός σου, Κωνσταντίνος.»\nSunday Times: Σαν παιδί θα πρέπει να πίστευε στα ελέω θεού βασιλικά δικαιώματα (σ.σ. the divine right of kings)\nΚωνσταντίνος: Όχι αυτό είναι βρετανικό. Ανατράφηκα με την ιδέα ότι ο βασιλεύς πρέπει πάντα να έχει στο μυαλό του ότι υπηρετεί τον λαό. Υπηρετείς τον λαό για όσο αυτός σε θέλει.\nΑναρτήθηκε από Τα Ανήλια στις 2/04/2015 05:36:00 μ.μ.\nΕτικέτες Βασιλιάς Κωνσταντίνος, Ευρωπαϊκή Ένωση, Κυβέρνηση Τσίπρα, Πολιτική


Ανατ. Κίσαβος, Στόμιο, Καρίτσα, Μελίβοια | Views of Greece Travel\nΟ «παράδεισος» του φυσιολάτρη\nΣτους πρόποδες του Κίσαβου απλώνεται η ακτογραμμή του νομού Λάρισας, ένας επίγειος «παράδεισος» για τους ψαγμένους φυσιολάτρες, τους φανατικούς εκτός δρόμου οδηγούς, αλλά και όσους απλά επιζητούν μια θαλασσινή γωνιά για τις πρώτες βουτιές.\nΕίτε έρχεστε από Θεσ/νίκη, είτε από νότια Ελλάδα, θα πρέπει να προσέξετε στη γέφυρα\nτου Πηνειού. Διαβάζοντας τις ταμπέλες θ’ αφήσετε την εθνική οδό και θα στρίψετε για Ομόλιο – Στόμιο –Καρίτσα. Ο στενός ασφάλτινος δρόμος ακολουθεί την κοίτη του Πηνειού διασχίζοντας καταπράσινα αγροτικά τοπία. Σε 13 περίπου χιλιόμετρα ξεπροβάλλει στο διάπλατο ορίζοντα το Αιγαίο. Πρώτα συναντάτε το τυπικό παραθαλάσσιο θέρετρο Στόμιο (παλιά Τσάγεζι) και στη συνέχεια ακολουθώντας είτε τον καινούργιο παραλιακό δρόμο, είτε τις λιγότερα πολυσύχναστες ορεινές διαδρομές, θα κατηφορίσετε νότια, ανακαλύπτοντας μια ενδιαφέρουσα μικτή τοπιογραφία βουνού και θάλασσας.\nΚατά μήκος της ακτής του Στομίου υπάρχει ένα μεγάλο φυσικό κανάλι νερού και άφθονη βλάστηση. Ξύλινα γεφυράκια σε περνούν απέναντι στην αμμουδιά, βοηθώντας για σύντομες περιηγήσεις με τα πόδια. Διάφοροι χωμάτινοι δρόμοι που φεύγουν προς βορρά διασχίζουν εκτάσεις καλλιεργήσιμης γης, λιβαδοτόπια και οδηγούν δίπλα από κανάλια νερού και κάτω από τη σκιά πλατάνων και άλλων υδρόφιλων δένδρων στην ακτή, όπου ξεχωρίζει η εκτεταμένη αμμουδερή παραλία της Αλεξανδρινής.\nΣτις οξιές του Κίσαβου: Αν θέλετε να έχετε μια γρήγορη επαφή με το βουνό θ’ ακολουθήσετε από το λιμάνι του Στομίου, το δρόμο για Καρίτσα. Ο ασφάλτινος δρόμος ανηφορίζει με φιδίσιες στροφές μέσα σε κατάφυτο τοπίο με υδροχαρή φυτά και δένδρα που θυμίζει Πήλιο. Σε κάποιο σημείο η θέα προς τον ανοικτό πελαγίσιο ορίζοντα, αλλά και προς τις εκβολές του Πηνειού είναι πάνω από κάθε περιγραφή. Δεν θα χρειαστεί να καλύψετε περισσότερα από 6 χιλιόμετρα ως το ορεινό χωριό Καρίτσα που ακουμπά τις γειτονιές του σε ύψος 400 μέτρων. Στην είσοδο του οικισμού δεξιά όπως έρχεστε από Στόμιο, ένας στενότερος δρόμος τραβά για το βουνό. Μετά από 3,5 όμορφα χιλιόμετρα δίπλα σε δρυς και οξιές, θα βγείτε στη τοποθεσία «Αριοπρίονο» με εγκαταστάσεις αναψυχής του δασαρχείου. Από εδώ και πάνω απλώνεται ένα δίκτυο δύσβατων χωματόδρομων που οδηγούν μέχρι και τα πιο απόκρυφα σημεία του Κίσαβου. Επιστρέφοντας στην Καρίτσα θα κατηφορίσετε με πολλές στροφές για την παραλία του Κόκκινου Νερού. Για να σχηματίσετε μια άποψη για τη θαυμάσια ακτογραμμή της περιοχής, μπορείτε να ακολουθήσετε τον καινούργιο δρόμο που οδηγεί από το Στόμιο στις πανέμορφες παραλίες Παναγία, Ψαρόλακας, Καλύβια και Πλατύς Άμμος, κυριολεκτικά κρυμμένες μέσα στα θεόρατα πλατάνια και στα βράχια του Κίσαβου και θα βγείτε ξανά στο παραθαλάσσιο Κόκκινο Νερό που διαθέτει υποδομή για διαμονή και φαγητό.\nΧιλιομετρα αμμουδιάς: Αν έχετε και άλλο χρόνο στη διάθεση σας αξίζει με το παραπάνω να συνεχίσετε νοτιότερα. Από το Κοκκινο Νερό ως τις απλωτές παραλίες του Αγιόκαμπου, ξεδιπλώνεται παράλληλα με την ακτογραμμή μια θαυμάσια διαδρομή υψηλής αισθητικής αξίας που κερδίζει τις εντυπώσεις χειμώνα, καλοκαίρι. Στην πορεία σας θα συναντήσετε τους παραθαλάσσιους οικισμούς Βελίκα, Κάτω Σωτηρίστα, Αγιόκαμπος που πλέον έχουν μετατραπεί σε καλοκαιρινά θέρετρα, αφού πλαισιώνονται από δαντελωτές ακρογιαλιές. Για τις πρώτες βουτιές σας ιδανική είναι η απλωτή αμμουδερή ακτή του Στομίου, οι κρυφές αμμουδιές Πλατύς Άμμος και Ψαρόλακκα κάτω από την Καρίτσα και οι παραλίες Μπούκα στη Βελίκα.\nΤο οικοσύστημα του Πηνειού: Το μεγάλο ποτάμι της Θεσσαλίας πηγάζει από τα βουνά της Β. Πινδου, κοντά στο Μέτσοβο και αφού διασχίσει τη Θεσσαλική πεδιάδα εγκλωβίζεται για μερικά χιλιόμετρα στη χαράδρα των Τεμπών. Στη συνέχεια το ποτάμι καλύπτει μια έκταση δέκα περίπου χιλιομέτρων πριν σμίξει με το Αιγαίο, κοντά στο παραθαλάσσιο χωριό Στόμιο. Στο δέλτα του Πηνειού αναπτύσσεται ένα πολύπλοκο υγροτοπικό σύστημα που προσφέρει ιδανικό ενδιαίτημα για πολλά είδη πουλιών, μικρών θηλαστικών και ερπετών. Μάλιστα από τα 444 είδη ορνιθοπανίδας που έχουν καταμετρηθεί σ’ όλη την Ελλάδα, τα 225 συναντώνται στο Δέλτα του Πηνειού, ενώ η χλωρίδα του περιλαμβάνει περισσότερα από 600 είδη. Η μόλυνση και η υπεράντληση των υδάτων, η άναρχη οικιστική ανάπτυξη, το παράνομο κυνήγι είναι μερικά μόνο από τα σοβαρά προβλήματα της ευαίσθητης αυτής περιοχής.\nΕναλλακτικές δραστηριότητες: Η περιοχή του Κίσαβου τόσο γύρω από το Στόμιο,όσο και προς την πλευρά της Αγιάς, είναι ιδανικό πεδίο για κάθε είδους εναλλακτικές δραστηριότητες. Ενδεικτικά ν’ αναφέρουνε το πεζοπορικό μονοπάτι που οδηγεί στον καταρράκτη της Σωτηρίτσας. Το εντυπωσιακό φαράγγι της Καλυψούς ψηλότερα από το Κόκκινο Νερό με τους σκαλωτούς καταρράκτες , η ποδηλασία στους στενούς δρόμους που διατρέχουν το δέλτα του Πηνειού, το κανό-καγιάκ, αλλά και η παρατήρηση πουλιών στους βαλτότοπους, είναι μερικές μονό από τις δραστηριότητες για τις οποίες φημίζεται η περιοχή. Πληροφορίες www.mammal.gr\nΟ Κίσαβος είναι ένα μεγάλο βουνό που ορθώνεται στην άκρη της Θεσσαλικής πεδιάδας μέχρι τα 1976 μέτρα ψηλά πάνω απ΄ τη θάλασσα, φράζοντας τον προς ανατολάς ορίζοντα. Oι δυτικές πλαγιές του είναι κυρίως γυμνές από βλάστηση, ενώ αντίθετα οι ανατολικές-δηλαδή αυτές που βλέπουν θάλασσα και φαίνονται από την εθνική οδό- είναι κατάφυτες.\nΠαλιές Ιστορίες: Οι Μάγνητες και οι Λάπιθες λέγεται ότι κατοίκησαν τον προικισμένο τούτο τόπο γύρω στο 1000 με 1600 π.Χ. Ισχυρές πόλεις αναπτύχθηκαν στην γύρω περιοχή, όπως οι Ιωλκός, Ολίζων, Δημητριάς, Μελίβοια και Ομόλη. Μάλιστα η τελευταία διέθετε νομισματοκοπείο και αντιπροσώπευε τους Μάγνητες στην αμφικτιονία των Δελφών.\nΜεταξοχώρι: Πήρε τ’ όνομά του από την εκτροφή του μεταξοσκώληκα. Τα αρχοντικά του που αποτελούσαν μαζί κατοικίες, κέντρα εκτροφής μεταξοσκωλήκων και επεξεργασίας μεταξιού(κουκουλόσπιτα), θα τα βρείτε στη\nσυνοικία του Αγίου Νικολάου. Αρχές Ιουνίου πραγματοποιείται εδώ με επιτυχία «η γιορτή του κερασιού».\nΚόκκινο Νερό: Το παραλιακό χωριό πήρε το όνομά του\nαπό το ποτάμι που το διασχίζει και το νερό του έχει ελαφρώς κοκκινωπό χρώμα που οφείλεται στα άφθονα μεταλλικά συστατικά του εδάφους.\nΑγιά: Στην ιστορική κωμόπολη θα δείτε τις εντυπωσιακές βυζαντινές και μεταβυζαντινές εκκλησίες και τα μοναστήρια, ενσωματωμένα τον οικιστικό ιστό, αλλά και στις γύρω εξοχές –ξεπερνούν τα 30-. Άξια αναφοράς είναι το πολιτιστικό κέντρο «Χρυσαλλίδα», ένα μεγάλο κτήριο όπου παλιότερα αποθήκευαν τα κουκούλια και η μικρή Αρχαιολογική συλλογή.\n«Βλάσσης» ενοικιαζόμενα διαμερίσματα κοντά στη θάλασσα και λιμάνι με ακαταμάχητο προσόν την ανυπέρβλητη θέα στο πέλαγος, τηλ. 24950-91198, 91301.\nΣυγκρότημα «Δοχός» στην είσοδο του χωριού σε προνομιακό σημείο, με όλα τα δωμάτια να κοιτούν το πέλαγος και το Δέλτα του Πηνειού. Στα συν το πλούσιο πρωινό τηλ. 24950-92001\nΜέσα στην Καρίτσα θα βρείτε το ξενοδοχείο «Βίλα Χριστίνα» τηλ.24950-92257,92339.\nΞενώνας «1963» τηλ. 24950-92303\nΆνω Σωτηρίτσα: «Αγνάντι», ένα όμορφο συγκρότημα στην άκρη του χωριού με 8 διαμερίσματα, τηλ. 24940-31015\nΜεταξοχώρι: Ο παραδοσιακός ξενώνας «Σουλιώτη» λειτουργεί σε παλιό κουκουλόσπιτο του 1850 τηλ. 24940-22040, 22215.\nΓια φρέσκο ψάρι θα πάτε στο Στόμιο, στην ψαροταβέρνα «Τσάγιεζι», τηλ.24950 91305\nκαι στο χωριό Κουτσουπιά, αμέσως μετά το Κόκκινο Νερό στο μαγαζί του «Μπέμπη»,\nτηλ. 24950-52821. Παραδοσιακή κουζίνα με έμφαση κυρίως στα κρεατικά θα βρείτε\nστο εστιατόριο του ξενοδοχείου «Δοχός». Στην Άνω Σωτηρίτσα θα βρείτε την\nταβέρνα «Παλιά Σωτηρίτσα 1912» τηλ. 24940-31514. Στη Μελίβοια υπάρχει καφέ και\nταβέρνα «Αθάνατη» (το παλιό όνομα του χωριού). Στο Μεταξοχώρι στην κατάφυτη\nθέση «Κεραμίδι» τηλ. 24940-24030 σε δροσερό σημείο με τρεχούμενα νερά, θα\nβρείτε την ομώνυμη ταβέρνα – καφέ.\nΤο καλοκαίρι στην παραλία του Αγιόκαμπου – Βελίκας, οι επιλογές είναι άφθονες για\nφαγητό, καφέ και ποτό.\nH ΠΡΟΣΦΟΡΑ του γραφείου «mammal Co – TrekkingHellas Αν. Θεσσαλίας»\nΗ εταιρεία υπαίθριων δραστηριοτήτων «mammal Co – Trekking Hellas Αν. Θεσσαλίας» με πεδίο δράσης την ευρύτερη περιοχή Πιερίας, Λάρισας και Μαγνησίας οργανώνει με ιδιαίτερη επιτυχία εξορμήσεις στον Όλυμπο τον Κίσσαβο, το Πήλιο και τα παράλια του Αιγαίου.\nH προσφορά ισχύει αποκλειστικά για τους αναγνώστες του www.viewsofgreece.gr και για τους μήνες Νοέμβριο, Δεκέμβριο, Ιανουάριο (εκτός αργιών και εορτών) και αφορά τις κάτωθι δραστηριότητες:\nCanoe Kayak – Bird watching & Τοξοβολία στο Δέλτα Πηνειού -με ελάχιστο αριθμό συμμετοχών 6 άτομα- 30 ευρώ/άτομο\nRiver Trekking Flying Fox & Τοξοβολία στην Μελιβοία (με ελάχιστο αριθμό συμμετοχών 6 άτομα) 25 ευρώ/άτομο\nRafting στον Πηνειό (περιοχή Βερνέζι) -με ελάχιστο αριθμό συμμετοχών 8 άτομα.- 45 ευρώ/άτομο\nΟι τιμές περιλαμβάνουν: Όλο τον απαραίτητο εξοπλισμό, έμπειρους συνοδούς, τοπικές μετακινήσεις, πικ-νικ/bbq (πλήρες γεύμα), οργάνωση, ασφάλιση αστικής ευθύνης.\nΤηλέφωνο 6981 442158\nΠΡΟΣΦΟΡΑ του ξενώνα «Αρχοντικό Σουλιώτη»:\nΤο «Αρχοντικό Σουλιώτη» βρίσκεται στο χωριό Μεταξοχώρι του Κισσάβου στην πιο όμορφη και παραδοσιακή γειτονία του.\nΤο παλιό πέτρινο αρχοντικό του 19ου αιώνα έχει ανακαινισθεί και μετατραπεί σε ένα πολύ ιδιαίτερο και ατμοσφαιρικό ξενώνα διαθέτοντας 7 πλήρως εξοπλισμένα με διαφορετικό όνομα και προσωπικότητα δωμάτια.\nΗ φιλοξενία των ιδιοκτητών είναι αυθόρμητη και θα σας κερδίσει από την πρώτη στιγμή.\nΗ προσφορά του ξενώνα αποκλειστικά για τους αναγνώστες του www.viewsofgreece.gr και για δυο διανυκτερεύσεις είναι 90 ευρώ με πλήρες πρωινό που περιλαμβάνει σπιτικά κέικ, χειροποίητες μαρμέλαδες, ζυμωτό ψωμί.\nΠληροφορίες τηλ. 24940-22040, 22215, & 6981 442158


Το κρύο έπιασε για τα καλά, τόσο, που δεν γίνεται να το παίζω άλλο «καλό φθινόπωρο», με ζακετούλες και ελαφρά jackets. Το παλτό είναι πλέον απαραίτητο. Όχι, δεν ντρέπομαι να το πω. Είμαι κρυουλιάρα και δεν είμαι καθόλου καλά. Βγαίνω έξω και παγώνουν χέρια, πόδια, αυτιά, μύτες. Θέλω το παλτό μου. Όχι το παλιό. Το καινούργιο μου παλτό….\nΦέτος, η μόδα των παλτό, αγαπάει πολύ τα καρό, τα καμιλό, τα oversized, τα cocoon ,τα leopard και αυτά με τα δερμάτινα μανίκια. Αλλά ας τα πάρουμε ένα-ένα:\nΤα καρό παλτό στην αρχή τα είχα παρεξηγήσει, θεωρώντας ότι δεν μπορούν να συνδυαστούν εύκολα. Λάθος. Αν διαλέξεις ένα παλτό με ασπρόμαυρο καρό, ή έστω με άσπρο, μαύρο και κόκκινο, μπορείς να το συνδυάσεις σχεδόν όλα σου τα ρούχα. Το μέγεθος του καρό όσο και το πατρόν του, θα σου δείξουν το στυλ του. Παράδειγμα: αν είναι oversized παλτό με μεγάλο καρό τότε μπορείς να το φορέσεις με πιο casual outfits, όπως σκισμένα jeans και snickers. Αν είναι μεσάτο με μικρό καρό, τότε είναι πιο «καλό» και φοριέται με LBD και γόβες.\nΤα καμηλό είναι «κλασσική αξία». Ιδανικά σε «αντρική» γραμμή και μήκος πάνω στο γόνατο, πάνε με όλα. Ναι με όλα. Ειδικά αν θες να φορέσεις αθλητικά “runners” παπούτσια με pencil φούστα, ή με skinny jeans. Δεν μπορώ να το εξηγήσω, αλλά αυτά τα «δυο» ταιριάζουν απίστευτα.\nΤο oversized είναι τάση γενικώς. Oversized φούτερ, oversized jacket, και ναι, oversized παλτό. Έχει κάτι από eighties, και είναι κα τα πλη κτι κό με mini φούστες και ankle booties. Hot trend σε ροζ χρώμα, αλλά για πόσο;\nΤα cocoon είναι αυτά που το πάνω μέρος τους μοιάζει με όμικρον, αφού τα μανίκια τους είναι σαν παρενθέσεις. Έτσι ( το ένα, και έτσι ) το άλλο. Πολύ ιδιαίτερο, πολύ μοντέρνο. Πραγματικά όμως, δεν ξέρω το που και κυρίως το πόσο θα το φορέσεις.\nΤα leopard παλτό, επειδή ακριβώς είναι πολύ «έντονα», θέλουν μονόχρωμα outfits, total black θα έλεγα εγώ. Αλλά μη σε επηρεάζω με τα κολλήματά μου, και το μπορντό του πάει, και το μπλε σκούρο του πάει, και το γκρι του πάει, και το denim του πάει.\nLast but not least, το παλτό με τα δερμάτινα μανίκια, το οποίο μπορεί να είναι trend όπως το cocoon ή το ροζ, αλλά μπορεί να φορεθεί πολύ πιο εύκολα, αφού συνδυάζει το chic με το rock, με αποτέλεσμα να ταιριάζει με κομψό ντύσιμο και ψηλοτάκουνα αλλά και με πιο casual, όπως skinny jeans με biker boots ή snickers.\nSave The Queen by Fashion Pure\nToi&moi € 139,00\nToi&moi € 149,00\nToi&moi € 179,00


Το τυρί προστατεύει από την τερηδόνα - HealthyLiving.gr\nΤο τυρί προστατεύει από την τερηδόνα\nΠροστασία από την τερηδόνα φαίνεται ότι προσφέρει το τυρί, σύμφωνα με δημοσίευση Aμερικανών ερευνητών στο επιστημονικό περιοδικό «General Dentistry».\nΌπως διαπίστωσαν οι ειδικοί της Ακαδημίας Γενικής Οδοντιατρικής των Ηνωμένων Πολιτειών η κατανάλωση τυριού κάνει το περιβάλλον του στόματος πιο αλκαλικό, εξουδετερώνοντας τα οξέα που παράγονται από τους μικροοργανισμούς της οδοντικής πλάκας και οδηγούν στη φθορά των δοντιών.\nΣύμφωνα με τους ίδιους, όσο πιο υψηλά είναι τα επίπεδα του pH του στόματος, τόσο μικρότερος είναι ο κίνδυνος διάβρωσης τους.\nΤυρί, σάλιο και pH\nΟι ειδικοί μέτρησαν τα επίπεδα του pH των εθελοντών πριν την κάθε δοκιμασία καθώς και 10, 20 και 30 λεπτά αργότερα. Είδαν λοιπόν, ότι όσοι έτρωγαν γιαούρτι και έπιναν γάλα δεν εμφάνιζαν καμία μεταβολή στα επίπεδα του pH του στόματος σε καμία από τις μετρήσεις. Όσοι όμως έτρωγαν τυρί εμφάνιζαν ταχεία άνοδο των επιπέδων του pH του στόματος.\nΤο μυστικό πίσω από την ξαφνική άνοδο του pΗ μετά την κατανάλωση τυριού, όπως υποστηρίζουν οι ερευνητές, ενδεχομένως να οφείλεται στο γεγονός ότι το τυρί αυξάνει την παραγωγή σάλιου στην προσπάθεια του οργανισμού να επιτύχει την ισορροπία του pH στη στοματική κοιλότητα.\nΕπιπλέον, το τυρί πιστεύεται ότι απελευθερώνει ουσίες που δημιουργούν έναν προστατευτικό «μανδύα» γύρω από τα δόντια ο οποίος προστατεύει την αδαμαντίνη από την επίθεση οξέων και την τερηδόνα.


Το «Βασίλειο της Γης» μάγεψε τους θεατές\nΔημοσίευση 15 Φεβρουαρίου 2017, 13:41 / Ανανεώθηκε 15 Φεβρουαρίου 2017, 13:41\nΗ πρεμιέρα του έργου του Τενεσσί Ουίλιαμς με τους Παναγιώτα Βλαντή, Ορέστη Τζιόβα και Κρίς Ραντάνοφ στο Θέατρο Olvio χάλασε κόσμο\nΣε ένα αγρόκτημα στο Δέλτα του Μισισιπή, τη σιωπή διακόπτουν το θρόισμα των καλαμιών και το μουρμουρητό του ποταμού. Έως τη στιγμή που από μακριά ακούγεται η μηχανή ενός αυτοκινήτου που πλησιάζει. Τα νέα που φέρνει δεν είναι καλά. Το ποτάμι έχει φουσκώσει και απειλεί να καταπιεί ολόκληρη την περιοχή. Η μοναδική «λύση» που μένει για τους περίοικους είναι η φυγή για να σώσουν τις ζωές τους. Όμως ο Τσικ, ο ένοικος του αγροκτήματος δεν έχει σκοπό να πάει πουθενά.\nΑυτός, ο ετεροθαλής αδελφός του και η γυναίκα του, που και οι δύο διεκδικούν, θα πάρουν μέρος σε έναν αγώνα επιβίωσης –και επικράτησης- μέχρι τελικής πτώσης.\nΤο έργο του Τενεσσί Ουίλιαμς, το οποίο έχει μεγάλες ομοιότητες με το «Λεωφορείο ο Πόθος», ανεβαίνει αυτή την εποχή στο θέατρο Olvio σε σκηνοθεσία της Ιόλης Ανδρεάδη με τους Παναγιώτα Βλαντή, Ορέστη Τζιόβα και Κρίς Ραντάνοφ.\nΗ επίσημη πρεμιέρα της παράστασης δόθηκε ανήμερα του Αγίου Βαλεντίνου, την Τρίτη 14 Φεβρουαρίου, με καλεσμένους από τον καλλιτεχνικό και δημοσιογραφικό κόσμο οι οποίοι καταχειροκρότησαν τους συντελεστές.


Η επιτυχημένη ελληνική οπερέτα | Απόψεις | Η ΚΑΘΗΜΕΡΙΝΗ\nΧρονιάρες μέρες, ας απομακρυνθούμε απ’ όσα θεωρούνται «σημαντικά». Τέρμα οι αναλύσεις για επενδύσεις και πληθωρισμό, την ανεργία και το έλλειμμα. Στροφή στην τέχνη.\nΜπορεί να μην έχουμε την οικονομία που είναι όνειρο κάθε επενδυτή, αλλά κληρονομήσαμε έναν από τους σημαντικότερους πολιτισμούς. Τι προσφέρει ως θέαμα το κράτος για την προώθηση του πολιτισμού; Η Στατιστική Αρχή δίνει κάποιες απαντήσεις με το δελτίο Τύπου που εκδίδει κάθε χρόνο αυτή την εποχή, μερικές ημέρες πριν κλείσει η χρονιά. Λίγο μετά τα Χριστούγεννα ανακοινώθηκε κι εφέτος η «Κίνηση κρατικών, δημοτικών θεάτρων και ορχηστρών».\nΤο πρώτο απογοητευτικό συμπέρασμα είναι ότι πρόκειται για στοιχεία του... προηγούμενου έτους, του 2017. Η μόνιμη καθυστέρηση στην αποτύπωση της πραγματικότητας δίνει μια πρώτη ένδειξη για τη χώρα και την οικονομία, αλλά ας αγνοήσουμε τη σχολαστικότητα! Το 2017, είχαμε αύξηση αριθμού έργων στα κρατικά θέατρα (8,7% σε σύγκριση με το 2016), αύξηση αριθμού των παραστάσεων (4,4%), αύξηση της κρατικής επιχορήγησης (15,5%) αλλά μείωση των θεατών κατά 4%. Επίσης αυξήθηκαν κατά 10,2% οι εργαζόμενοι στα κρατικά, δημοτικά θέατρα και έφθασαν τις 5.180 άτομα. Χρειάστηκαν περισσότεροι καλλιτέχνες αφού αυξήθηκαν τα έργα και δόθηκαν περισσότερες παραστάσεις; Καλοπροαίρετη αλλά αφελής σκέψη. Ο αριθμός των καλλιτεχνών που απασχολήθηκαν σε περισσότερες παραστάσεις αυξήθηκε μόλις κατά 3%. Το διοικητικό προσωπικό αυξήθηκε 45,9% και οι «Λοιποί» (τεχνικοί, καθαρίστριες κτλ.) αυξήθηκαν 4%. Η αύξηση προσωπικού δεν έχει σχέση με το έργο που παρουσιάστηκε, ούτε φυσικά αντιστοιχεί στη μείωση των θεατών που παρακολούθησαν τις κρατικές παραστάσεις.\nΚάποιες χρονιές φαίνεται ότι η κρατική επιχορήγηση «πιάνει τόπο», ίσως τυχαία. Το 2015 οι θεατές αυξήθηκαν 19,2% ενώ η αύξηση της επιχορήγησης ήταν περιορισμένη, μόλις 2,4%. Ωστόσο, γενικά φαίνεται ότι ο αριθμός των θεατών κυμαίνεται στην περιοχή από 1,9 εκατ. έως 2,5 εκατ. χωρίς πάντα να είναι εύκολη η αξιολόγηση των κρατικών δαπανών. Βέβαια παραμένει αξεπέραστο το αρνητικό ρεκόρ του 2008, όταν η κρατική επιχορήγηση αυξήθηκε 62,9% στα 89 εκατ. ευρώ, ενώ οι θεατές μειώθηκαν 5,9%.\nΑς επικεντρωθούμε, στον πολιτισμό και όχι στις κρατικές δαπάνες. Τι βλέπουν οι θεατές; Πότε; Ορισμένοι νομίζουν ότι η δραστηριότητα των κρατικών θεάτρων προσανατολίζεται στη θερινή περίοδο και συμπληρώνει το τουριστικό πακέτο της χώρας. Λάθος.\nΠερισσότερες παραστάσεις αλλά και περισσότεροι θεατές προσελκύονται τον χειμώνα. Μεγαλύτερη συμμετοχή θεατών συγκεντρώνουν τον χειμώνα οι συναυλίες, το παιδικό θέατρο και το ξένο δράμα. Σημαντικό μέρος της χειμερινής δραστηριότητας των κρατικών θεάτρων είναι παιδικές παραστάσεις και συναυλίες που παρακολουθούν σχεδόν οι μισοί από τους θεατές. Το καλοκαίρι ασχολούνται με συναυλίες, αρχαίο θέατρο, ελληνική κωμωδία. Προσελκύουν όμως λιγότερους θεατές από τον χειμώνα.\nΗ στήλη δηλώνει αδυναμία να αξιολογήσει την ποιότητα του έργου που προσφέρει η δραστηριότητα. Αλλοι πρέπει να την κάνουν. Απομονώσαμε, όμως, ένα δείγμα κρατικών δαπανών που χορηγούνται χωρίς να αξιολογείται το αποτέλεσμα, που διασπαθίζονται σε προσλήψεις που δεν βελτιώνουν το πραγματικό αποτέλεσμα. Γνωστό, κλασικό έργο με μεγάλη επιτυχία. Είναι το «δημόσιο» η ελληνική οπερέτα.


Izabel Goulart: Το πιο fit μοντέλο της Victoria's Secret - Shape.gr\nIzabel Goulart: Το πιο fit μοντέλο της Victoria’s Secret\nΑπόδειξη; Μερικές super wow φωτογραφίες που ανακαλύψαμε στο Instagram και θα σε στείλουν κατευθείαν… γυμναστήριο!\nΓνωρίζεις πολύ καλά την επιτυχημένη «συνταγή» της Victoria’s Secret: καλογυμνασμένα κορμιά συνδυάζονται με υπέροχα εσώρουχα και εξίσου πλούσιες και ανάλαφρα κυματιστές κόμες. Αλλά, ας εστιάσουμε στο κορμί της Izabel Goulart.\nΚαι όλα αυτά, για να σου πούμε με λίγα λόγια πως, ναι, είναι το πιο fit μοντέλο της Victoria’s Secret (οι αποδείξεις θα έρθουν παρακάτω) με τους κοιλιακούς της να χαρακτηρίζονται εύκολα… εξωπραγματικοί.\nΤο μοντέλο από τη Βραζιλία ακολουθεί πιστά (πιο πιστά δεν γίνεται) ένα συγκεκριμένο πρόγραμμα γυμναστικής που αποτελείται… απ’όλα: τρέξιμο, yoga, pilates, kickboxing, TRX και ευτυχώς όχι όλα σε μία μέρα.\nΗ Goulart δεν παραλείπει να μοιραστεί τις καλύτερες fit στιγμές της στον προσωπικό της λογαριασμό στο Instagram με hastag #BodyByIza. Και αλήθεια, το #BodyByIza είναι ένα πολύ δυνατό κίνητρο για να σε στείλει γυμναστήριο με στόχο και πολύ όρεξη.\nΑυτό που μάθαμε για εκείνη και έχει εξαιρετικό ενδιαφέρον είναι πως ξεκινά τη μέρα της με φυσικό χυμό που φτιάχνει μόνη της, γνωρίζοντας 15 συνταγές και αξιοποιώντας μία κάθε μέρα. Μόλις τελειώσουν οι συνταγές, ξεκινά πάλι από την αρχή για τις επόμενες 15 μέρες του μήνα, κι έτσι δε βαριέται ποτέ.\nΈχε σωστή στάση\nΑν κάνεις τη γυμναστική τρόπο ζωής, μπορεί να γίνει το πιο ευχάριστο χόμπι!\nΚάν' το παντού\nH χαλάρωση είναι εξίσου σημαντική με την έντονη άσκηση.\nΔοκίμασέ τα όλα\nΣτον ελεύθερο χρόνο της κάνει ΚΑΙ τέννις. Αναρωτιόμαστε αν υπάρχει κάτι που ΔΕΝ κάνει.\nΦόρα το σωστό outfit\nΒέβαια, δεν μπορούμε να αγνοήσουμε τη funky «στολή» της που αποτελείται κυρίως από printed κολάν και tops.\nΛοιπόν, τι λες; Ξεκινάμε γυμναστήριο; Η σωστή απάντηση είναι «έχω ήδη ξεκινήσει».\nΞεκίνα με καλή διάθεση\n30' λεπτά τρέξιμο για ζέσταμα. Για να μη ξεχνιόμαστε...\nΟ George R.R. Martin γράφει τo επόμενο βιβλίο του Game of Thrones